text:
Politeismo
Ti politeismo ket ti panagraem wenno pammati kadagiti nadumaduma a diosen a kadawyan a naurnong itimaysa a panteon dagiti dios ken dagiti diosa, a maikuyog dagiti bukodda a relihion ken dagiti ritu.
Ti politeismo ket maysa a relihioso a panagaramid dagiti paset ti ken maysa akita iti teismo. Iti kaunegan ti teismo, daytoy ket maigiddiat iti monoteismo, ti pammati iti maymaysa a Dios. Dagiti politeista ket saanda a kankanayon nga agpapada a raraeman dagiti amin a dios, ngem mabalinda a henoteista, a nangipangpangruna iti panagraem iti maysa a nisangayan a diosen. Dagiti dadduma a politeista ket mabalinda a katenoteista, nga agraraem kadagiti nadumaduma a diosen kadagiti nadumaduma a panawen.
Ti politeismo ket kadawyan idi a porma iti relihion idi las-ud ti Gambang a Panawen ken Landok a Panawen, aginggan idi Aksial a Panawen ken ti nagininut a panagrang-ay iti monoteismo wenno panteismo, ken ateismo. Daytoy ket nasayaat a nadokumentuan kadagiti maipakasaritaan a relihion iti Klasiko a kina-ugma,a naipangpangruna iti Griego a politeismo ken Romano a politeismo, ken kalpasan ti pannakapaay ti Greko-Romano a politeismo kadagiti tribu a relihion a kas ti Hermaniko a paganismo wenno Eslabo a mitolohia. Adda dagiti nadumaduma politeistiko a relihion a nasansanay tatta nga aldaw, kas pagarigan ti Hinduismo, Shintoismo, folk a relihion ti iNsik, Thelema, Wicca, Druidry, Taoismo, Ásatrú ken Candomble.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Assmann, Jan, 'Monoteismo ken Politeismo' iti: Sarah Iles Johnston (ed.), Dagiti RElihion ti Taga-ugma a Lubong: Maysa a Alagaden, Unibersidad ti Harvard a Pagmalditan (2004), ISBN 0-674-01517-7, pp. 17–31.
- Burkert, Walter, Griego a Relihion: Arkaiko ken Klasiko, Blackwell (1985), ISBN 0-631-15624-0.
- Greer, John Michael; Ti Lubong a Napno kadagiti Dios: Ti Maysa aPanagsukisok iti Politeismo, ADF Publishing (2005), ISBN 0-9765681-0-1
- Iles Johnston, Sarah; Dagiti Taga-ugma a Relihion, Belknap Press (Septiembre15, 2007), ISBN 0-674-02548-2
- Marbaniang, Domenic Epistemika iti Nainlangitan a Kinaagpayso Google Books (Kitaen ti Kapitulo 3 Empiriko nga Epistemika iti Nainlangitan a Kinaagpayso para iti pilosopiko a panagusig iti politeismo)
- Paper, Jordan; Dagiti Diosen ket Adu: Ti Politeistika a Teolohia, Estado nga Unibersidad ti New York Press (Marso 3, 2005), ISBN 978-0-7914-6387-1
- Penchansky, David, Suripet dagiti Dios: Politeismo itiHebreo a Biblia (2005), ISBN 0-664-22885-2.
Dagiti akinruar a silpo[urnosen | urnosen ti taudan]
- Dagiti inadaw a sasao a mainaig iti Politeismo iti Wikiquote (iti Ingles)
- Ti Gunglo dagiti Politeista a Tradison - APT, ti naikuartel idiay Nagkaykaysa a Pagarian a komunidad dagiti Politeismo.
- Internasional a Tawen iti Politeismo
- Manangiraman a Politeismo


c: text/html

text:
NAINDAKLAN a pagyamanan iti Dios dagiti umili, agindeg ken tubo iti Ilocos Sur iti pannakagteng ti maika-200 a tawen ti pannakabukel ti probinsia idi Pebrero 2, 2018 gapu kadagiti adu a grasia ken parabur ti Dios iti las-ud ti dua a siglo a napno kadagiti adu a karit ken pannubok.
Nagduduma a wagas ti nadaeg a panagrambak dagiti naisayangkat babaen ti Kannawidan Ylocos Festival iti panangilungalong ti Provincial Government iti liderato ni Governor Ryan Singson ken pannakitimpuyog dagiti nagduduma nga ahensia ti gobierno ken pribado
a sektor. Nayusuat ti nasurok a makalawas a selebrasion idi Enero 29, 2018 babaen ti Nasantuan a Misa Concelebrada iti St. Paul Metropolitan Cathedral, Vigan City nga indauluan ni Arsobispo Emeritus Ernesto A. Salgado, retirado nga Arsobispo ti Arkidiosesis ti Nueva Segovia, ken tubo ti Santa Lucia, Ilocos Sur. Naisaruno iti Misa ti prusision a nakailibutan dagiti imahe wenno rebulto dagiti santo ken santa a patron dagiti 41 a parokia iti 32 nga ili ken dua a siudad.
Naisaruno dagiti nagduduma a panagrambak a nakaitampokan dagiti adu a programa ken aktibidad a mangipakita kadagiti nabaknang a kultura ken tradision dagiti nagkauna nga Ilokano agraman dagiti pagaayat ti agdama a henerasion. Nasangaili pay iti probinsia dagiti nagsangpet a nangato nga opisial ti gobierno ken dagiti adu a kaprobinsiaan nga agnanaeden kadagiti nagduduma a lugar iti Pilipinas ken kadagiti pagilian iti ballasiw-taaw a dimmar-ay iti Ilocos Sur Grand Global Reunion.
Napennek dagiti tattao kadagiti adu a programa a nakaitampokan dagiti kadaanan ken kabaruanan a pabuya, ken dagiti pasalip a nakaipaayan dagiti napateg a gunggona. Napno kadagiti tattao ti Kannawidan Festival Ground iti Tamag, Vigan City iti aldaw ken rabii ken dagiti dadduma pay a lugar a nakaiwayatan dagiti nagduduma a programa. Nagragsak dagiti nakikaysa iti piesta ti probinsia para ti maika-200 nga anibersario ti pannakabukelna. Ngem ammo ngata dagiti sangsangaili, agtutubo ken ubbing ti kaipapanan dayta a piesta?
Manipud idi inyusuat ni Governor Deogracias Victor Savellano (Kongresista itan iti Umuna a Distrito) ti Kannawidan Festival idi 2008, naipakadawyanen a marugian babaen ti Misa iti St. Paul Cathedral kas panagyaman dagiti umili iti Dios ta saan a maisina iti pammati iti namaris a pakasaritaan ti probinsia manipud pay idi Hunio 13,1572 a dimteng dagiti Kastila nga indauluan ti Conquistador a ni Kapitan Juan de Salcedo iti Amianan a Luzon a kaduana dagiti Agustiniano a misionero a nangitukit ti bin-i ti Kristianismo – Katolisismo. Manipud 1572 a pannakaitukit ti Kristianismo iti lugar a Samtoy wenno Ylocos, ket adu a grasia ken parabur ti Dios ti sinagrap dagiti tattao kas ipakita dagiti naglasatanda a rigat ken pagteng manipud idi panawen dagiti Kastila. Nagbalin pay ti Vigan a sentro ti Katoliko a Pammati iti Amianan a Luzon manipud idi nayakar ti Sede ti Nueva Segovia manipud Lallo, Cagayan.
Idi nadiskobre ni Salcedo ti nalawa a lugar iti Amianan a Laud iti Luzon a naawagan iti Samtoy a nagbalin nga Ylocos a sakupna dagiti paset itan ti Ilocos Sur, Ilocos Norte, Abra ken La Union, ket pinagbalinna ti Villa Fernandina wenno Vigan a kabesera iti lugar nga inturayanna. Idi Pebrero 2, 1818, pinirmaan ni Ari Ferdinand VII ti España ti Dekreto a namagsina ti sigud nga agmaymaysa a probinsia nga Ylocos ket nabukel dagiti probinsia nga Ilocos Sur, Ilocos Norte, ken nayapiring dagiti sigud nga ili a sakup ti Ylocos a Lepanto ken Amburayan iti Mountain Province. Impaulog ti Ari ti España dayta a dekreto gapu iti tarigagay dagiti Kastila ken umili gapu kadagiti panagalsa dagiti maingel nga Ilokano gapu ti pannakailupitlupit ti kalinteganda kas ti pannakakontrol dagiti produktoda a basi ken tabako.
Iti Ilocos Sur ti timmaudan dagiti mabigbig a maingel a bannuar ken martir a kas kada Padre Jose Burgos ken Gabriela Silang a natured a nangituloy ti gannuat ti asawana a ni Diego Silang idi mapapatay dagiti Kastila. Nabitay ni Burgos kaduana dagiti dua pay a Pilipino a padi sadiay Bagumbayan, Manila gapu iti panangi-
rupirda iti karbengan dagiti kadaraanda. Nabitay met ni Gabriela Silang iti Plaza Salcedo iti Vigan gapu iti pana-
ngidaulona iti panagalsa kontra kadagiti Kastila.
Napasamak iti Ilocos Sur dagiti nadara a ranget idi panawen dagiti Kastila – iti Vigan, San Ildefonso, Bantay, Santa, Candon ken dadduma pay nga ili. Idi panawen dagiti Amerikano, napasamak dagiti nadara a ranget kadagiti nagduduma nga ili nangruna sadiay Tirad Pass a nakatayan ni Heneral Gregorio del Pilar.
Idi panawen ti Maikadua a Gubat iti Lubong, napasamak dagiti nadara a ranget kadagiti nagduduma a paset iti probinsia. Napasamak sadiay Bessang Pass, Cervantes, Ilocos Sur ti nadara a gubat iti nagbaetan dagiti puersa dagiti Pilipino ken Amerikano kontra kadagiti puersa dagiti Japanese Imperial Army. Ti panagballigi dagiti Pilipino iti Bessang
Pass idi Hunio 1945 ti nangitunda iti pannakaparmek ken isusuko ni General Tomuyuko Yamashita, a Commanding General dagiti Hapones iti Pilipinas a nangigibusen ti gubat iti Pilipinas.
Kalpasan ti Maikadua a Gubat iti lubong, nagrigat ti Pilipinas, ngem napatanor ti Ilocos Sur ti umuna nga Ilokano a Presidente Elpidio Quirino a nangilungalong ti panagmula iti tabako a birhinia tapno mapasayaat ti biag dagiti tattao. Nagdalan pay ti probinsia iti nadagsen a pannubok idi nagsaknap ti buteng idi Panawen dagiti Sakasaka a pasurot dagiti didiosen iti politika agingga idi naiproklamar ti Martial Law idi Septiembre 21, 1972.
Iti agdama, adun ti nagdur-asan ti biag dagiti taga-Ilocos Sur gapu ti kinatured, kinamaingel, kinagaget ken kinamangsalimetmetda. Duan a siglo ti naglabas manipud idi nabukel ti Ilocos Sur, ket nayabel iti dayta naunday a panawen dagiti namaris a pakasaritaan ti probinsia ken dagiti umili a nasken a mayallawat kadagiti sumaruno a henerasion tapno ammoda a salimetmetan ti pakasaritaan ti probinsia a nagramutanda. Nasken a maipasagepsep kadagiti taga-Ilocos Sur a dagiti pudno a nasayaat a kannawidan ket ti galad a kinatured, kinamaingel, kinagaget ken kinamanagsalimetmet, saan ketdi a dagiti laeng naparammag a banag nga ubbaw ti kaipapananda.

robotstxt: allowed

filter: keep


text:
VIGAN CITY, Ilocos Sur – Naaresto ni Catherine Joaquin Adame, aka “Kat-Kat”, 39, naasawaan, agnaed Brgy. 8, Vigan City, Ilocos Sur, maika-6 a top most wanted person iti Vigan CPS, Directorate for Intelligence (DI) watch list, PDEA Wanted List babaen ti arrest warrant nga inyetnag ni Judge Corpuz B. Alzate, gapu iti panagikot iti maiparit a droga/paraphernalia.
Nagtipon a kameng ti PNP Vigan CPS, ISPMFC ken PDEA dagiti arresting officers.
P200,000.00 ken P120,000.00 ti piansana iti 2 kaso para iti temporario a wayawayana. Naikustodia iti Vigan CPS para iti umisu a disposision kalpasan ti medico legal a pannakaeksaminna.
Iti sabali a bangir, naaresto ni Jose Dato y Doquilo, (listed top 3 Prov’l MWP iti Ilocos Sur PPO), 38, naasawaan, residente Brgy. Manaboc, Burgos, Ilocos Sur babaen ti nagtipon a kameng ti PIB, PIDMB, PDEU, Burgos PS, Laoag City PS, CIDG Ilocos Sur ken CIDG Ilocos Norte gapu iti kaso a murder ken attempted murder.
Naikustodia iti Burgos PS para iti umisu a disposision kalpasan ti medico legal a pannakaeksaminna.


text:
Ganges
Ti Ganges ( /ˈɡændʒiːz/ GAN-jeez) wenno Ganga (IPA: [ˈɡəŋɡaː] ( denggen)), ket maysa a adu a pagbeddengan a karayan ti India ken Banglades. Ti 2,525 km (1,569 mi) a karayan ket agtaud idiay Himalaya idiay Indiano nga estado ti Uttarakhand, ken agayus ti amianan ken daya ti uneg ti Tanap Ganges ti Amianan nga India a mapan idiay Banglades, nga idiay ket agayus idiay Luek ti Bengal. Daytoy ti kaatiddogan a karayan idiay India ken ti maikadua a kalatakan a karayan iti lubong babaen ti panagayus ti danum.[1] Ti labneng ti Ganges basin ket isu ti kaaduan ti populasion a labneng ti karayan iti lubong, nga adda dagiti sumurok a 400 a riwriw a tattao ken ti densidad ti populasion ti agarup a 1,000 nga umili kada kuadrado milia (390/km2).
Ti Ganges ket isu ti kasagraduan a karayan kadagiti Hindu ken isu pay ti pagbiagan dagiti riniwriw nga Indiano nga agtataeng kadagiti igid ti dalanna ken agkamkammatalekda ti daytoy kadagiti inaldaw a kammasapulanda.[2] Daytoy ket nararaeman a kas ti diosen a Ganga iti Hinduismo.[3] Daytoy ket naipakasaritaan pay a nagruna: adu kadagiti dati a kapitolio ti probinsia ken imperio (a kas ti Patliputra,[4] Kannauj,[4] Kara, Kashi, Allahabad, Murshidabad, Munger, Baharampur ken Kolkata) ket mabirukan kadagiti igidna.
Ti Ganges ket mairanggo kadagiti lima a karugitan a karayan iti lubong idi 2007,[5] nga adda ti agpang ti fecal coliform iti kayrayan idiay asideg ti Varanasi ti ad-adu ngem sangagasut a beses nga opisal a patingga ti Indiano a gobierno. Ti rugit ket sanna laeng a dangran dagiti tao, ngem dagiti pay 140 a sebbangan ti ikan, 90 a sebbangan ti anpibio ken ti nadangran a delpin ti karayan Ganges.[5] Ti Tignay a Plano ti Ganga, ti maya mga enbironmental a tignay a panagdalus ti karayan, ket agdama a maysa nangruna pannakapaay,[6] gapu ti padaksen ken ti kaawan ti teknikal a kalaing, ti kaawan ti enbironmental a panagplano, dagiti Indiano a tradison ken pammati, ken ti kaawan ti suporta manipud kadagiti relihioso a turay.
Dagiti linaon
Paglasatan[urnosen | urnosen ti taudan]
Ti Ganges ket mangrugi idiay pagsasabtan iti karayan Bhagirathi ken Alaknanda. Ti Bhagirathi ket naipanpanunotan nga isu ti agpayso a taudan iti Hindu a kulura ken mitolohia, urayno ti Alaknanda ket atatiddog.[7][8] Ti taudan ti danum ti Alakananda ket naporma babaen ti pannakatunaw ti niebe manipud kadagiti patok ti Nanda Devi, Trisul, ken Kamet. Ti Bhagirathi ket agpanagto manipud ti sakaanan ti Glasier Gangotri , idiay Gaumukh, iti kangato iti 3,892 m (12,769 ft).[9]
Urayno adda dagiti babassit nga alog a mangbukel kadagiti taudan ti danum ti Ganges, dagiti innem a kadakkelan ken dagiti pagsasabtanda ket naikedkeddeng a sagrado. Ti innem a taudan ti danum nga alog ket dagiti karayan Alaknanda, Dhauliganga, Nandakini, Pindar, Mandakini, ken Bhagirathi. Dagiti lima a pagsasabtan, a naam-ammuan a kas ti Panch Prayag, ket adda iti agid ti Alaknanda. dagitoy ket ti, iti agpababa nga anod nga urnos, Vishnuprayag, a ti ayan ti pagtiponana ti Dhauliganga ken ti Alaknanda; Nandprayag, nga ayan ti tiponan ti Nandakini; Karnaprayag, nga ayan ti tiponan ti Pindar, Rudraprayag, nga ayan ti tiponan ti Mandakini; ken ti kanungpalan, ti Devprayag, nga ayan ti tiponan ti Bhagirathi iti Alaknanda tapno mangporma ti pakaitutopan ti Karayan Ganges.[7]
Kalpasan ti panagayayosna iti 250 kilometro (160 mi)[9] babaen ti nailet a ginget ti Himalaya, ti Ganges ket rummuar manipud kadagiti bantay babaen ti Rishikesh, ken sumrek idiay kadagaan ti Gangetiko a Tanap idiay peregrino nga ili ti Haridwar.[7] Idiay Haridwar, ti maysa apenend ket mangturong kadagiti danumna idiay Kanal Gangesl, a mangsibog ti rehion ti Doab iti Uttar Pradesh, a ti karayan, iti panaglaslasatna ket agarup nga agpa-abagatan alaud aginggan iti daytoy a puntos, ket mangrugi nga agayusen iti abagatan a daya babaen kadagiti tanap ti akin amianan nga India.
Ti Ganges ket sumurot iti maysa a 800-kilometro (500 mi) nga agararko a panaglasat a manglabas kadagiti siudad ti Kannauj, Farukhabad, ken Kanpur. Iti panaglablabasna daytoy ket makitiptipon babaen ti Ramganga, a mangitited ti ti natimbeng a tinawen apanagayos iti agarup a 500 m3/s (18,000 cu ft/s).[10] Ti Ganges ket tumipon iti Yamuna idiay Triveni Sangam idiay Allahabad, ti maysa a nasantuan apagsasabtan iti Hinduismo. Iti pagsasabtanda ti Yamuna ket dakdakkel ngem ti Ganges, a mangit-ited ti agarup a 2,950 m3/s (104,000 cu ft/s),[10] wenno agarup a 58.5% iti naitipo a panagayos.[11]
Itan ket agayayos nga agpadaya, ti karayan ket sabtenna ti Karayan Tamsa (tinawtawagan pay itiTons), nga gayayos iti amianan manipud ti Kabanbantayan Kaimur ken mangiited ti natimbeng a pabagayos iti agarup a 190 m3/s (6,700 cu ft/s). Kalpasan ti Tamsa ti Karayan Gomti ket tumipon, nga agayayos iti abagatan manipud ti Himalaya. Ti Gomti ket mangitited ti natimbeng a tinawen a panagayos iti agarup a 234 m3/s (8,300 cu ft/s). Ken kalpasan daytoy ti Karayan Ghaghara, nga agayayos met laeng nga agpa-abagatan manipud ti pagtiponan ti Himalaya. Ti Ghaghara, nga adda iti natimbeng a tinawen apanagayos iti agarup a 2,990 m3/s (106,000 cu ft/s), ket isu ti kadakkelan a tributario ti Ganges. Kalpasan ti Ghaghara a pagsasabtan ti Ganges ket tiponan manipud ti abagatan babaen ti Karayan Son, a mangited ti agarup a 1,000 m3/s (35,000 cu ft/s). Ti Karayan Gandaki, ken ti Karayan Kosi , ket agtipon manipud ti amianan, a mangitited ti agarup a 1,654 m3/s (58,400 cu ft/s) ken 2,166 m3/s (76,500 cu ft/s). Ti Kosi ket isu ti maikatlo a kadakkelan a tibutario ti Ganges, kalpasan ti Ghaghara ken Yamuna.[10]
Iti malabsan a baetan ti Allahabad ken Malda, Laud a Bengal, ti Ganges ket labsanna dagiti ili ti Chunar, Mirzapur, Varanasi, Ghazipur, Patna, Bhagalpur, Ballia, Buxar, Simaria, Sultanganj, ken Saidpur. Idiay Bhagalpur, ti karayan ket mangrugi nga gayos iti abagatan-abagatan adaya ket idiay Pakur, daytoy ket mangrugi ti panagpabassitna iti panagsangsanga iti umuna a distributario, tiBhāgirathi-Hooghly, a pagbalinan ti Karayan Hooghly. Sakbay ti pagbeddengan ti Banglades ti Farakka Barrage ket mangtengngel ti panagayos ti Ganges, a mangiturturong ti danum iti maysa a pangipakanan a kanal a mangisilpo iti Hooghly para iti panggep a panagikkat ti lan-ak. Ti Karayan Hooghly ket pinorma babaen ti panagsabsabat ti Karayan Bhagirathi ken Karayan Jalangi idiay Nabadwip, ken ti Hooghly ket adda dagiti adu a bukodna a tributario. Ti kadakkelan ket ti Karayan Damodar, a daytoy ket adda ti kaatiddog iti 541 km (336 mi) , nga adda ti pagatianan a labneng iti 25,820 km2 (9,970 sq mi).[12] Ti Karayan Hooghly ket maatianan iti Luek ti Bengal idiay asideg tir Isla ti Sagar. Iti baetan ti Malda ken ti Luek ti Bengal, ti Karayan Hooghly ket labsanna dagiti ili ken dagiti siudad ti Murshidabad, Nabadwip, Kolkata ken Howrah.
Kalpasan ti iseserrekna iti Bangladeh, ti kangrunaan a sanga ti Ganges ket naamammuan a kas ti Padma. Ti Padma ket tiponan babaen ti Karayan Jamuna, ti kadakkelan a distributario ti Brahmaputra. Iti adayo pay nga agpa-ababa nga ayos, ti Padma ket tumipon iti Karayan Meghna, ti maikadua a kadakkelan a distributario ti Brahmaputra, ken mangala ti nagan ti Meghna iti iseserekna iti Meghna nga Estuario, a maatianan idiay Luek ti Bengal.
Ti Delta Ganges, ket ket nagruna pormaen ti dakkel, nga adu ti sedimentona nga ayos ti karayan Ganges ken Brahmaputra , ket isu daytoy ti kadakkelan a delta iti lubong, iti agarup a 59,000 km2 (23,000 sq mi). Daytoy ket gumay-at iti 322 km (200 mi) idiay igid ti Luek ti Bengal.
Ti laeng karayan Amasona ken Kongo ti adda ti adadu a natimbeng a panagayus ngem ti naitipon a panagayus ti Ganges, ti Brahmaputra, ken ti Surma-Meghna a sistema ti karayan. Iti napno a panaglayus ti Amasona laeng ti dakdakkel.
Heolohia[urnosen | urnosen ti taudan]
Ti sublontinente ti India ket naisanglada iti ngato ti tektonika a plato ti India, ti bassit a plato iti kaunegan ti Indo-Australian Plata.[13] Daytoy a panangilawag a proseso ti heolohiko ket nangrugi idi pitopulo a riwriw a tawtawen, idi kas paset ti akin-abagatan a nalatak a kontinente ti Gondwana, nangrugi datoy ti amianan a nagpadaya a panaganud a nagpaut ti limapulo a riwriw a tawtawen iti ballasiw idi ti saan pay a naporma a Taaw Indiano.[13] Ti simmarsaruno a panagdungpar ti subkontinente iti Eurasiano a Plato ken ti subduksion iti sirokna, ket isu ti nangpataud ti Himalaya, ti kanagtuan a bambantay iti planeta.[13] Iti dati a sirok ti baybay a dagus nga abagatan iti rumrummuar a Himalaya, ti panaggungunay ti plato ket nagpartuat ti dakkel a kalasugan, a nain-inut a napunno kadagiti sedimento nga inyeg babaen ti Indus ken dagiti tributariona ken ti Ganges ken dagiti tributariona,[14] ket mangporma itan ti Tanap Indo-Gangetiko.[15]
Ti Indo-Gangetiko a Tanap ket heolohiko a naamammuan a kas maysa kasakbayan a naadalem wenno labneng ti kasakbayan a daga.[16]
Hidrolohia[urnosen | urnosen ti taudan]
Ti hidrolohia ti Karayan Ganges ket narikut unay, a naipangpangruna ti rehion ti Delta Ganges. Ti maysa a resulta ket dagiti nadumaduma awaya ti panangikeddeng ti kaatiddog ti karayan, ti panagayusna, ken ti kadakkel ti labneng a pagayusan ti danumna.
Ti nagan aGanges ket inus-usar para iti karayan a nagbaetan ti nagsasabtan dagiti karayan Bhagirathi ken Alaknanda, idiay Himalaya, ken ti pagbeddengan ti India-Banglades, idiay asideg ti Penned Farakka ken ti umuna a pagsasangaan iti karayan. Ti kaatiddog ti Ganges ket kankanayon a naibagbaga a gangani a sumurok a kaatiddog iti 2,500 km (1,600 mi), agarup a 2,505 km (1,557 mi),[17] aginggana ti 2,525 km (1,569 mi),[18][11] wenno mabalin a 2,550 km (1,580 mi).[19] Kadagitoy a kaso ti taudan ti karayan ket kadawyan a naipagpagarup a ti Karayan Bhagirathi, Glasier Gangotri idiay Gomukh, ken ti sabanganna nga isu ti sabangan ti Karayan Meghna idiay Luek ti Bengal.[18][11][17][19] Sagpaminsan a ti taudan ti Ganges ket naikedkeddeng nga adda idiay Haridwar, nga adda idiay dagiti waig ti taudan ti danumna iti Himalayan ket mapan idiay Gangetiko a Tanap.[12]
Iti dadduma pay a kaso, ti kaatiddog ti Ganges ket nai-tited para iti distributariona iti Karayan Hooghly, nga at-atiddog ngem ti kangrunaan a rummuaranna babaen ti Karayan Meghna, a pangibanagan ti kaatiddog ti agarup a 2,620 km (1,630 mi), manipud ti taudan iti Bhagirathi,[20] wenno 2,135 km (1,327 mi), manipud idiay Haridwar aginggana idiay sabangan ti Hooghly.[12] Dagiti dadduma pay a kaso ti kaatiddog ket naibagbaga nga agarup a 2,240 km (1,390 mi), manipud ti taudan ti Bhagirathi aginggan idiay pagbeddengan ti Banglades, nga idiay ket agbalbaliw ti naganna iti Padma.[21]
Para pay dagiti kapadpada a rason, dagiti taudan ket maigiddiat ti kadakkel ti pagayusan ti danum a labneng ti karayan. Ti labneng ket sakupenna dagiti uppat a pagilian, ti India, Nepal, Tsina, ken Banglades; dagiti sangapulo ket maysa nga estado ti India, Himachal Pradesh, Uttarakhand, Uttar Pradesh, Madhya Pradesh, Chhattisgarh, Bihar, Jharkhand, Punjab, Haryana, Rajasthan, Laud a Bengal, ken ti Kappon a Teritorio ti Delhi.[22] Ti labneng Ganges, a mairaman ti delta ngem saan a dagiti labneng ti Brahmaputra wenno Meghna, ket agarup a 1,080,000 km2 (420,000 sq mi), a dagiti 861,000 km2 (332,000 sq mi) ket adda idiay India (agarup a 80%), 140,000 km2 (54,000 sq mi) idiay Nepal (13%), 46,000 km2 (18,000 sq mi) idiay Banglades (4%), ken 33,000 km2 (13,000 sq mi) idiay Tsina (3%).[23] Sagpaminsan a ti Ganges ken dagiti pagayusan a labneng ti Brahmaputra–Meghna ket naitiptipon para iti dagup iti agarup a 1,600,000 km2 (620,000 sq mi),[24] wenno 1,621,000 km2 (626,000 sq mi).[25] Ti naitiptipon a labneng ti Ganges-Brahmaputra-Meghna (naipangyababaan iti GBM wenno GMB) a pagayusan ti danum a labneng ket naiwarwaras iti ballasiw ti Banglades, Butan, India, Nepal, ken Tsina.[26]
Ti labneng ti Ganges ket sumakop manipud ti Himalaya ken ti Transhimalaya iti amianan, aginggan kadagiti bangkirig iti kabambantayan ti Vindhya iti abagatan, manipud kadagiti akindaya bangkirig ti Aravalli iti laud aginggana ti banak Chota Nagpur ken ti delta Sunderbans iti daya. Ti adu a paset ti panagayus manipud ti Ganges ket agtaud manipud ti sistema ti bantay Himalaya. Iti kaunegan ti Himalaya, ti labneg ti Ganges ket maiwarwaras ti gangani a 1,200 km manipud ti Yamuna-Satluj a pakabingayan idiay igid ti pantok ti Simla a mangporma ti pagbeddengan iti labneng ti Indus iti laud aginggana ti Pantok ti Singalila idiay igid ti pagbeddengan ti Nepal-Sikkim a mangporma ti pagbeddengan iti labneng ti Brahmaputra iti daya. Daytoy a pase ti Himalaya ket aglaon iti 9 kadagiti 14 a kangatuan a tuktok iti lubong iti sumurok a kangato iti 8,000m, a mairaman ti Bantay Everest nga isu daytoy ti kangatuan a puntos ti labneng ti Ganges . Dagiti dadduma pay a pantok ti sumurok a 8,000m idiay labneng ket ti Kangchenjunga, Lhotse, Makalu, Cho Oyu, Dhaulagiri, Manaslu, Annapurna ken ti Shishapangma. Ti Himalaya a paset ti labneng ket mangiraman ti abagatan-daya a paset ti estado ti Himachal Pradesh, ti intero nga estado ti Uttarakhand, ti intero a pagilian ti of Nepal ken ti kaadaywan a paset ti amianan-laud nga estado ti Laud a Bengal.
Ti panagayus ti Ganges ket maigiddiat pay babaen ti taudan. Kankanayon a ti panagayus ket naibagbaga para iti sabangan ti Karayan Meghna, isunga naitiptipon ti Ganges iti Brahmaputra ken Meghna. Daytoy ket pagbanagan ti natimbengan a dagup ti tinawen a panagayuis iti agarup a 38,000 m3/s (1,300,000 cu ft/s),[25] wenno 42,470 m3/s (1,500,000 cu ft/s).[20] Iti dadduma pay a kaso ti natimbeng a tinawen a panagayus ti Ganges, Brahmaputra, ken ti Meghna ket naisinsinada a nait-ited, iti agarup a 16,650 m3/s (588,000 cu ft/s) para iti Ganges, agarup a 19,820 m3/s (700,000 cu ft/s) para iti Brahmaputra, ken agarup a 5,100 m3/s (180,000 cu ft/s) para iti Meghna.[18]
Dagiti nailinia a dakamat[urnosen | urnosen ti taudan]
- ^ Ti Ganga: ti panagusar ti danum idiay Indiano a subkontinente, babaen ni Pranab Kumar Parua, p. 33
- ^ "US TV host takes dig at Ganges". Zeenews.com. 16 Disiembre 2009. Naala idi 4 Hulio 2012.
- ^ Bhattacharji, Sukumari; Bandyopadhyay, Ramananda (1995). Dagiti Sarita ti Devi. Orient Blackswan. p. 54. ISBN 978-81-250-0781-4. Naala idi 27 Abril 2011.
- ^ a b Ghosh, A. Ti Ensiklopedia ti Indiano nga arkeolohia. BRILL. p. 334. ISBN 978-90-04-09264-8. OCLC 313728835. Naala idi 27 Abril 2011.
- ^ a b kapanan ti 1 Abril 2007 (1 Abril 2007). "Matmatayen ti Ganga, pumatay a rugit". Greendiary.com. Naala idi 4 Hulio 2012.
- ^ "Agdalus Wenno Matay", The Times of India, 19 Marso 2010
- ^ a b c "Karayan Ganges". Encyclopædia Britannica. 2011. Naala idi 23 Abril 2011.
- ^ Penn, James R. (2001). Dagiti karayan ti lubong: ti sosisal, heograpiko, ken enbironmenta a taudan ti libro. ABC-CLIO. p. 88. ISBN 978-1-57607-042-0. Naala idi 23 Abril 2011.
- ^ a b C. R. Krishna Murti; Gaṅgā Pariyojanā Nideśālaya; Komite ti Enbironmento a Panagsukisok ti India (1991). Ti Ganga, a sientipiko a panagadal. Northern Book Centre. p. 19. ISBN 978-81-7211-021-5. Naala idi 24 Abril 2011.
- ^ a b c Jain, Sharad K.; Agarwal, Pushpendra K.; Singh, Vijay P. (2007). Hydrolohia ken danum a rekurso ti India. Springer. p. 341. ISBN 978-1-4020-5179-1. Naala idi 26 Abril 2011.
- ^ a b c Gupta, Avijit (2007). Dadakkel a karayan: heomorpolohia ken panangtaripatu. John Wiley ken Annak a Lallaki. p. 347. ISBN 978-0-470-84987-3. Naala idi 23 Abril 2011.
- ^ a b c Dhungel, Dwarika Nath; Pun, Santa B. (2009). Ti Nepal-India Danum a Kumadduaan: Dagiti Karit. Springer. p. 215. ISBN 978-1-4020-8402-7. Naala idi 27 Abril 2011.
- ^ a b c Ali, Jason R.; Jonathan C. Aitchison (2005). "Kalatakan nga India". Earth-Science Reviews. 72 (3–4): 170–173. doi:10.1016/j.earscirev.2005.07.005.
- ^ Dikshit & Schwartzberg 2007, p. 7.
- ^ Prakash, B.; Sudhir Kumar; M. Someshwar Rao; S. C. Giri (2000). "Dagiti holoseno tektoniko a panagggunay ken ti pagbennatan a lugar kadagiti akinlaud a Gangetiko a tanap" (PDF). Current Science. 79 (4): 438–449.
- ^ Dmowska, Renata (2003). Dagiti Panagpasayaat ti Heopisika. Academic Press. p. 14. ISBN 978-0-12-018846-8. Naala idi 6 Mayo 2011.
- ^ a b Merriam-Webster (1997). Heograpiko a Diksionario ti Merriam-Webster. Merriam-Webster. p. 412. ISBN 978-0-87779-546-9. Naala idi 23 Abril 2011.
- ^ a b c Sharad K. Jain; Pushpendra K. Agarwal; Vijay P. Singh (5 Marso 2007). Hidrolohia ken dagiti danum a rekurso ti India. Springer. pp. 334–342. ISBN 978-1-4020-5179-1. Naala idi 18 Abril 2011.
- ^ a b L. Berga (25 Mayo 2006). Dagiti Penned ket dagiti Pagidulinan ti Danum, dagiti Kagimongan ken Enbironmento ti Maika-21 a Siglo: Dagiti Nagbanagan ti Internasional a Timpuyogan dagiti Penend kadagiti Kagimongan iti Maika-21 a Siglo, Maika-22 nga Internasional a Kongreso kadagiti Dadakkel a Penned (ICOLD), Barcelona, Espana, 18 Hunio 2006. Taylor & Francis. p. 1304. ISBN 978-0-415-40423-5. Naala idi 23 Abril 2011.
- ^ a b Pranab Kumar Parua (3 Enero 2010). Ti Ganga: panagusar ti danum idiay subkontinente ti India. Springer. pp. 267–272. ISBN 978-90-481-3102-0. Naala idi 18 Abril 2011.
- ^ M. Monirul Qader Mirza; Ema. Manirula Kādera Mirjā (2004). Ti dibersion ti danum ti Ganges: dagiti pagbanagan ti enbironmento ken implikasion. Springer. pp. 1–6. ISBN 978-1-4020-2479-5. Naala idi 18 Abril 2011.
- ^ Roger Revelle ken ni V. Lakshminarayan (9 Mayo 1975). "Ti Danum a Makina ti Ganges". Siensia. 188 (4188): 611–616. doi:10.1126/science.188.4188.611.
- ^ Suvedī, Sūryaprasāda (2005). Internasional linteg dagiti dalan ti danum para iti maika-21 a siglo: ti kaso iti karayan Ganges basin. Ashgate Publishing, Ltd. p. 61. ISBN 978-0-7546-4527-6. Naala idi 24 Abril 2011.
- ^ Elhance, Arun P. (1999). Hidropolitika iti Maikatlo a Lubong: suppiat ken pagtitinnulongan kadagiti labneng ti karayan. US Institute of Peace Press. pp. 156–158. ISBN 978-1-878379-91-7. Naala idi 24 Abril 2011.
- ^ a b Arnold, Guy (2000). Dagiti Estratihiko a Dalan iti Lubong. Taylor & Francis. pp. 223–227. ISBN 978-1-57958-098-8. Naala idi 26 Abril 2011.
- ^ Eric Servat; IAHS Internasional a Komision kadagiti Sistema ti Rekurso ti Danum (2002). FRIEND 2002: Rehional Hidrolohia: Panangikabit ti bessang a baetan ti panagsukisok ken panagsanay. IAHS. p. 308. ISBN 978-1-901502-81-7. Naala idi 18 Abril 2011.
Dagiti nagibasaran[urnosen | urnosen ti taudan]
- Alley, Kelly D. (2002), Kadagiti igid a bangkag ti Gaṅgā: no ti narugit a danum ket sabtenna ti sagrado a karayan, Unibersidad ti Michigan a Pagmalditan, ISBN 978-0-472-06808-1, naala idi 26 Hulio 2011
- Alter, Stephen (2001), Sagrado a dandanum: ti peregrino a pannakapan idiay Karayan Ganges aginggana idiay taudan ti Hindu a kultura, Harcourt, ISBN 978-0-15-100585-7, naala idi 26 Hulio 2011
- Blurton, T. Richard (1993), Hindu nga rate, Unibersidad ti Harvard a Pagmalditan, ISBN 978-0-674-39189-5, naala idi 26 Hulio 2011
- Darian, Steven G. (2001), Ti Ganges iti mito ken pakasaritaan, Motilal Banarsidass Publ., ISBN 978-81-208-1757-9, naala idi 26 Hulio 2011
- Dikshit, K.R.; Joseph E. Schwartzberg (2007), "India: Ti Daga", Encyclopædia Britannica, pp. 1–29, naala idi 29 Septiembre 2007
- Eck, Diana L. (1982), Banaras, siudad iti lawag, Unibersidad ti Columbia a Pagmalditan, ISBN 978-0-231-11447-9, naala idi 26 Hulio 2011
- Eck, Diana (1998), "Gangā: Ti Diosen a Ganges iti Sagrado a Heograpia ti Hindu", iti Hawley, John Stratton; Wulff, Donna Marie, Devī: Dagiti Diosen ti India, Berkeley ken Los Angeles: Unibersidad ti California a Pagmalditan; Delhi: Motilal Banarasi Das Publishers. Pp. 352, pp. 137–153, ISBN 81-208-1491-6
- Museo ti Arte ti Kondado ti Los Angeles; Pal, Pratapaditya (1988), Indiano nga Eskultura: 700–1800, Unibersidad ti California a Pagmalditan, ISBN 978-0-520-06477-5, naala idi 26 Hulio 2011
- Markandya, Anil; Murty, Maddipati Narasimha (2000), Panagdalus ti Ganges: ti ngina a pagimbagan iti Aksion a Plano ti Ganga, Unibersidad ti Oxford a Pagmalditan, ISBN 978-0-19-564945-1, naala idi 29 Hulio 2011
- Newby, Eric (1998), Nain-inut a panagpababa idiay Ganges, Lonely Planet, ISBN 978-0-86442-631-4, naala idi 26 Hulio 2011
- Hillary, Sir Edmund (1980), Manipud ti taaw aginggana idiay langit, Ulverscroft, ISBN 978-0-7089-0587-6, naala idi 26 Hulio 2011
- Maclean, Kama (2008), Peregrino ken bileg: ti Kumbh Mela iti Allahabad, 1765–1954, Unibersidad ti Oxford a Pagmalditan Estados Unidos, ISBN 978-0-19-533894-2, naala idi 27 Hulio 2011
- Pal, Pratapaditya (1997), Dagiti Nainlangitan a Ladawan, dagiti panirigan ti tao: ti Max Tanenbaum nga urnong iti Abagatan nga Asia ken Himalaya nga arte idiay Nailian a Galeria ti Kanada, Nailian a Galeria ti Kanada, ISBN 978-1-896209-05-0, naala idi 27 Hulio 2011
- Parua, Pranab Kumar (2010), Ti Ganga: ti panag-usar ti danum idiay subkontinente ti India, Springer, ISBN 978-90-481-3102-0, naala idi 29 Hulio 2011
- Rahaman, M.M. (2009), "Naipagkaykaysa a Panagtaripato ti Labneng Ganges: dagiti suppiat ken namnama para iti rehional a panagrang-ay", Water Policy, 11 (2): 168–190, doi:10.2166/wp.2009.012
- Rahaman, M.M. (2009), "Dagiti pamunganayan iti panagtaripato ti pagbebeddengan a rekurso ti danum ken dagiti Tulagan iti Ganges: Maysa aPanagusig", Internasional a Warnakan iti Panagrang-ay dagiti Rekurso ti Danum, 25 (1): 159–173, doi:10.1080/07900620802517574
- Sack, DA; Sack, RB; Nair, GB; Siddique, AK (2004), "Cholera", Lancet, 363 (9404): 223–33, PMID 14738797, doi:10.1016/S0140-6736(03)15328-7
- Singh, Indra Bir (1996), "Heolohiko nga Ebolusion iti Tanap Ganga", Warnakan iti Palaentolohiko a kagimongan ti India, 41: 99–137
- Stone, Ian (2002), Kanal a Panagsibog idiay Britaniko nga India: Dagiti Perspektibo iti Teknolohiko a Panagbalbaliw iti maysa nga Agtaltalon nga Ekonomia, Unibersidad ti Cambridge a Pagmalditan, ISBN 978-0-521-52663-0, naala idi 26 Hulio 2011
- Wangu, Madhu Bazaz (2003), Dagiti ladawan dagiti diosen ti India: dagiti mito, dagiti kaibuksilan, ken dagiti modelo, Abhinav Publications, ISBN 978-81-7017-416-5, naala idi 26 Hulio 2011
Adu pay a mabasbasa[urnosen | urnosen ti taudan]
- Berwick, Dennison. A walk along the Ganges. Dennison Berwick. ISBN 978-0-7137-1968-0.
- Cautley, Proby Thomas (1864). Ganges canal. A disquisition on the heads of the Ganges of Jumna canals, North-western Provinces. London, Printed for Private circulation.
- Fraser, James Baillie (1820). Journal of a tour through part of the snowy range of the Himala Mountains, and to the sources of the rivers Jumna and Ganges. Rodwell and Martin, London.
- Hamilton, Francis (1822). An account of the fishes found in the river Ganges and its branches. A. Constable and company, Edinburgh.
- Jain, Sharad K.; Agarwal, Pushpendra K.; Singh, Vijay P. (2007). Hydrology and water resources of India. Springer. ISBN 978-1-4020-5179-1.


text:
Tropiko
Ti tropiko ket rehion ti Daga a mangpalikmut iti Ekuador. Daytoy ket limitado iti latitud babaen ti Tropiko ti Kanser iti akin-amianan a hemisperio iti 23°26′12.7″ (wenno 23.43685°) N ken ti Tropiko ti Kaprikornio iti akin-abagatan a hemisperio iti 23°26′12.7″ (wenno 23.43685°) S; dagitoy a latitud ket maitunos iti pagtayyekan a pakbo ti Daga. Ti tropiko ket makunkuna pay a kas ti tropikal a sona ken ti nabara a sona (kitaen ti heograpikal a sona). Ti tropiko ket mairaman dagiti lugar iti Daga a ti Init ket abutenna ti subsolar a puntos, ti puntos a dagus a ngato iti saan a basbassit ngem maminsan iti las-ud ti solar a tawen.
Ti tropiko ket maisalumina manipud kadagiti sabali a klimatiko ken biomatiko a rehion ti Daga, dagiti akintengnga a latitud ken dagiti rehion ti polar kadagiti aniaman a bangir ti ekuatorial a sona.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Tropiko iti Wikimedia Commons


text:
Digital object identifier
Ti digital object identifier (DOI) wenno ti pagsasao nga Ilokano ket dihital a panagilasin ti banag ket maysa a kuerdas ti karakter (ti "dihital a panagilasin") a mausar ti naisangsangayan a panagilasin ti banag a kas ti elektroniko a dokumento. Ti metadata a maipanggep ti banag ket naipenpen a mainaig ti DOI a nagan ken daytoy a metadata ket mabalin a mangiraman ti lokasion, a kas ti maysa a URL, nga isu daytoy ti panabirukan ti banag. Ti DOI para ti maysa a dokumento ket agtagtaginayon, ngem ti lokasionna ken dagiti dadduma a metadana ket mabalin nga agbalbaliw. Ti panagitudo ti online a dokumento babaen ti bukodna a DOI ket mangted ti nataltalna a panagisilpo ngen ti panagitudo laeng ti bukodna a URL, gapu ket no agablbaliw ti bukodna a URL, ti nangipablaak ket pabaroenna laeng ti metadata para iti DOI tapno makasilpo ti baro a URL.[1][2][3]
Dagiti paammo ken dagiti nagibasaran[urnosen | urnosen ti taudan]
- ^ Sinurat ni, Ian H., David Bainbridge ken ni David M. Nichols (2010). Kasano ti Agaramid ti Dihital a Biblioteka (2nd nga ed.). Amsterdam; Boston: Morgan Kaufmann. pp. 352–253. ISBN 978-0-12-374857-7.
- ^ Langston, Marc; Tyler, James (2004). "Ti panagisilpo kadagiti warnakan nga artikulo iti online a lugar ti pagisuroan: Ti agtagtaginayon a panilpo, DOI, ken OpenURL". Ti Internet ken Nangatngato nga Edukasionn. 7 (1): 51–58. doi:10.1016/j.iheduc.2003.11.004.
- ^ "Kasano ti panakabalin ti 'Dihital a Panagilasin ti Banag'". BusinessWeek. BusinessWeek. 2001-07-23. Naala idi 2010-04-20.
No maipagarup a dagiti agipabpablaak ket taripatuenda dagiti databases, dagitoy a naisentro a reperensia, asaan a kasla dagiti agdama a panilpo ti Web, ket saanto a matukkol wenno mabaak.


text:
Ditoy pagilian, ibilang dagiti politikoa tagikuada dagiti puesto iti gobierno a pagsisinnublatan ti pamiliada, ken pagaapaanda pay no saanda nga agkakasurotan.
Uray suyodem dagiti nadumaduma a pagilian iti lubong, ditoy laeng ti pakasarakam iti politika nga iggem laeng dagiti sumagmamano a pamilia a kasla ketdin tawidda daytoy a nainagan kadakuada ket ngarud, agpaay ken nairanta laeng a para kadakuada a sangapamilia.Pagarigan iti napalabas a Senado, dua ti senador nga Estrada: ni Sen. Luisa “Loi” Ejercito Estrada ken ni Jinggoy Estrada, asawa ken anak ni napadisi a Presidente Joseph Estrada.
Agkandidato koma pay a para senador ni Mayor ti San Juan JV Estrada, sabali pay nga anak ni Erap ngem dida kayat a maited ti kinamayor ti San Juan iti sabali a tao, isu nga agtaray met laeng ni JV a mayor. Mataginayon ngarud a baluarte dagiti Estrada ti San Juan.
Ita, kandidato a para senador ni Diputado Alan Peter Cayetano, kabsat ni Sen. Pia Cayetano, annak daydi nag-Senador Rene Cayetano. Adda iti magic 12, segun iti surbey, ni ub-ubing a Cayetano ket di masasaan nga agtiponda nga agkabsat iti Senado.
Kandidato met a para senador ni “Coco” Pimentel, anak ni Sen. Aquilino Pimentel, Jr. ket no mapagasatan, agkaabayda nga agama iti session iti Senado.
Agpada nga agkandidato para senador dagiti agikit a nag-Senador Tessie Aquino-Oreta ken Dip. Benigno “Noynoy” Aquino III. Posible nga agkaabayda iti tugaw iti Senado.
Kadagiti probinsia, kadawyanen a no maungpot ti ulo a politiko ti maikatlo a termino ti puestona, agpababa iti puesto ket ti asawana, wenno anakna ti mangsublat santo agsubli met laeng kalpasan ti tallo a tawen.
Saan metten a karkarna a kadagiti puesto iti sangguniang panlalawigan, sangguniang panlungsod, sangguniang bayan, nakatugaw dagiti agkabsat, agikit, aguliteg, agkasinsin ken asideg a kabagian ti ulo a politiko.
Sangkakalintegan dagitoy a politiko nga awan pay ti linteg a mangiparit iti dinastia ti politika, ngarud karbenganda, kas kadagiti kailianda, ti agtaray iti puesto agsipud iti “tarigagayda nga agserbi kadagiti tattao.”
Agpayso nga awan pay ti linteg a maikontra iti political dynasty agsipud ta agkatkatapokan dagiti gakat a naidatag maipapan itoy iti bodega ti pagpandayan linteg. Ngem kasano koma a lumsot iti Kongreso no di met italtalek dagiti politiko agsipud ta maseknan ti pagimbagan ken masakbayanda iti politika?
Saan a mailibak, nagtungpal a kastoy ti situasion ti politika iti pagilian agsipud iti kapanunotan, ken panirigan dagiti politiko a pagbibinglayan laeng ti pamiliada dagiti puesto.
Iti kastoy a klase ti politika, nakipet, kas iti abut ti dagum, a makastrek dagiti marigrigat ngem makabael ken nasged ti tarigagayda nga agserbi kadagiti kailianda.
Iti kastoy a klase ti politika, ania ti namnamaen dagiti umili a sumayaatan ti klase ti panagbiagda ken dumur-asan ti masakbayanda?


text:
VIGAN CITY – Gapu laeng iti pannakaatraso ti panagbayadna iti kaserana, natungtungpa ti maysa a balasang.
Nagpulong iti polis ni Cynthia Rafael, 26, balasang, empleada iti Plaza Maestro, taga-San Quintin, Abra a tinungtungpa ti maysa a Paul Benzon gapu iti saanna a pannakabayad iti upa ti kaserana.
Kinuna ti biktima a naatraso ti panagbayadna iti kaserana agsipud ta saan pay a nagsueldo ngem dita metten a tinungtungpa ti suspetsa sana inggarangugon iti ruar dagiti alikamenna.
Plano ti biktima nga idarum ti suspetsa gapu iti inaramidna.


text:
Pagsasao a Batak Karo
Ti pagsasao a Batak Karo, tinawtawagan idiay Indonesia a kas Bahasa Karo (pagsasao a Karo), ket ti maysa a pagsasao nga Austronesio nga insasao babaen dagiti tattao a Karo ti Indonesia. Daytoy ket insasao babaen dagiti agarup a 600,000 a tattao idiay Amianan a Sumatra. Daytoy ket kangrunaan a naisasao idiay Rehensia ti Karo, kadagiti akin-abagatan a parte ti Rehensia ti Deli Serdang ken dagiti akin-amianan a parte ti Rehensia ti Dairi, Amianan a Sumatra, Indonesia. Daytoy ket historikal idi a naisurat nga inus-usar ti alpabeto a Batak a nagtaud manipud iti sinuratan a Brahmi ti taga-ugma nga India babaen dagiti sinuratan ti Pallava ken Daan a Kawi, ngem itan ket bassit laengen ti bilang ti Karo a makasurat ken makaawat iti sinuratan , ken imbes nga inus-usar ti sinuratan a Latin.
Dagiti nagibasaran[urnosen | urnosen ti taudan]
- ^ Batak Karo iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Batak Karo". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.


text:
Baybay Baltiko
Ti Baybay Baltiko ket maysa a natabang a baybay Mediteraneo a mabirukan idiay Akin-amianan nga Europa, manipud idiay 53°N aginggana idiay 66°N a latitud ken manipud idiay 20°E aginggana idiay 26°E a longitud. Daytoy ket nabeddengan babaen ti Eskandinabo a Peninsula, ti nangruna a daga ti Europa, ken ti Danes nga is-isla. Daytoy ket agayus idiay Kattegat babaen ti dalan idiay Øresund, ti Nalatak a Barikes ken ti Bassit a Barikes. Tie Kattegat ket agtultuloy idiay uneg ti Skagerrak a mapan idiay Baybay Amianan ken ti Taaw Atlantiko. Ti Baybay Baltiko ket naikapet babaen kadagiti dalan ti danum nga inaramid ti tao a mapan idiay Baybay Puraw babaen ti Kanal Baybay Puraw, ken mapan idiay Baybay Amianan babaen ti Kanal Kiel. Ti Baybay Baltiko ket mabalin a maipanunotan a nabeddengan iti akin-amianan nga igidna babaen ti Golpo ti Botnia, idiay amianan a daya nga igidna babaen ti Golpo ti Pinlandia, ken idiay daya nga igidna babaen ti Golpo ti Riga. Dagitoy nadumaduma a golpo ket mabalin pay a maipanunotan a kas paset ti Baybay Baltiko.
Dagiti linaon
Heopisikal a datos[urnosen | urnosen ti taudan]
Ti Baybay Baltiko ket maysa a natabang anga akin-uneg a baybay, a mabalin daytoy a ti kadakkelan a bagi ti natabang a danum iti lubong (dagiti dadduma pay a mabalin ket mairaman ti Baybay Nangisit, Luek Hudson ken ti Baybay Kaspio). Ti Baybay Baltiko ket sakupenna ti maysa a labneng (ti zungenbecken) a naporma babaen ti glasial a nurunor idi las-ud dagiti kinaudi a panawen ti yelo.
Dagiti rukod[urnosen | urnosen ti taudan]
Ti Baybay Baltiko ket agarup a 1,600 km (1,000 mi) iti kaatiddog, ti natimbeng a 193 km (120 mi) a kaakaba, ken ti natimbeng a 55 m (180 pié, 30 brasa) a kaadalem. Ti kaadalemna ket 459 m (1506 pié) a daytoy ket adda idiay Sueko a bangir iti tengnga. Ti rabaw a kalawa ket agarup a 377,000 km² (145,522 sq mi) ken ti tomo ket agarup a 20,000 km³ (5040 kubiko milia). Dagiti naipalpalikmut ket dumagup ti agarup a 8,000 km (5,000 mi) iti aplaya.[3]
Dagiti nagibasaran[urnosen | urnosen ti taudan]
- ^ "Coalition Clean Baltic". Naiyarkibo manipud iti kasisigud idi 2 Hunio 2013. Naala idi 5 Hulio 2013.
- ^ Oceanographic data
- ^ Heograpia ti Kalawa ti Baybay Baltiko idiay envir.ee. (naarkibo) (2006-04-21). Naala idi 23 Hunio 2011.
- Alhonen, Pentti (1966). "Baybay Baltiko". Iti Fairbridge, Rhodes. Ti Ensiklopedia ti Oseanograpia. New York: Van Nostrand Reinhold Company. pp. 87–91.
Adu pay a mabasbasa[urnosen | urnosen ti taudan]
- Ojaveer H., Jaanus A., MacKenzie B. R., Martin G., Olenin S., et al. (2010). "Kasasaad ti Biodibersidad idiay Baybay Baltiko". PLoS ONE 5(9): e12467. doi:10.1371/journal.pone.0012467
Dagiti akinruar a silpo[urnosen | urnosen ti taudan]
Midia a mainaig iti Baybay Baltiko iti Wikimedia Commons


text:
Thursday, January 19, 2012
AGAS KEN RAMIT, NAITED ITI MUNICIPAL HEALTH OFFICE
Cabugao, Ilocos Sur – Pakaragsakan ti umili ti Cabugao iti agtultuloy a pannakaidonar ti agas ken ramit a mainaynayon ken masagsagana a mausar para iti serbisio ti salun-at.
Idi Enero 11, 2012, naidonar dagiti sumaganad a klase ti agas babaen iti Department of Health, Regional Office No. 1:
Iti dayta a petsa, isu met ti panangrugi nga agreport iti Municipal Health Office ni Dr. Lotgarda Tayao, baro a nadesignaran a Rural Health Physician ti MHO. Segun ken ni Dr. Tayao, dagitoy nga agas ket maiserbi kadagiti agsakit iti acute respiratory infection, asthma, urinary tract infection, analgesic ken pain reliever.
Iti sabali a bangir, naidonar ti baro a nebulizer a maiserbi met laeng kadagiti addaan ti an-annayen nga umili a makasapul itoy a ramit. Naggapu daytoy ken ni Dr. Charlie Y. Sonido, pangulo ti Ilocos Surian Medical Mission iti Hawaii, USA nga immay nagserbisio ditoy ili a Cabugao idi Disiembre 21, 2011.
Dagitoy a pagimbagan ti salun-at ket maigapu met laeng iti inisiatiba ken prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 10:02 AM
Subscribe to: Post Comments (Atom)


text:
Naglua-ak met gayam
December 17, 2007 2 Comments
Idi Sabado ket adda met bassit a ragsak a mapidut manipud kadagiti aldaw ti panagmulagat, panagmukat kunak koma, kadagiti targets ken performance. Idi Sabado ket nagkatawa kami a nangpasangbay ti salemsem, wen salemsem ken bassit nga isem, ti rambak ti paskua.Nadugsak dagiti simrom ken suron ti piskel ti tagkiag ken panunot. Naitakkab kadagiti dalluyon ti Navalta Beach, sadiay Almeida, Luna, La Union. Naggampor dagiti obrero ti Tagudin Coop-Main a nakabase idiay Rizal District, Tagudin, Ilocos Sur ken ti Tagudin Coop-Agoo Branch, ditoy Agoo, La Union.
Adda met panagsisinnukat ti regalo a kas panglipat met iti apagkanito saraaw ken sientemento. Adda met naaramid a sack race ngem nagbalin met a step no gapu ti lisay ti apagkanito a panagburarog.
Manipud maika-9 ti bigat ingganat’ maika-3 ti malem, adda met nainumko a uppat a beer pilsen, sangaplatito a tinuno a buslogan, sangaplato a pansit, dua a beso-beso ti kablaaw, maysa a kablaaw a pamaskua a naibitla, nagkaykaysa a kakadua, maysa oras a panagnunog ti baybay. Wen, innem nga oras ti pannakalipat met dagiti yagyag ti obra.
Gapu ti 6 nga oras ti ragsak, nalipatak met ti nagmallanga a manglagip ti kinanumo ti Jesus a singmangbay nga isu koma ti anag ti ragragsak.
Saanko ketdi met nalipatan ti nagyaman kekuana ket inrarebko pay ti rupak iti danum tapno agtibnok ti apgad ti luak ken ti baybay, ken tapno mailingedko a luaitak met gayam.


text:
SAN FERNANDO CITY – Napuoran iti parade ground ti Camp
Brig. Gen. Oscar C. Florendo ditoy itay Enero 23 dagiti napag-ot a
mula ti marihuana babaen dagiti nagtitipon nga elemento ti Philippine
Drug Enforcement Agency (PDEA), Philippine National Police (PNP),
Philippine Army, Philippine Air Force a nangisayangkat iti operasion
iti plantasion daytoy maiparparit a mula iti tri-boundary ti Ilocos
Sur, La Union ken Benguet manipud Enero 14 agingga iti 19.
Mismo a ni Police Chief Supt. Ramon V. Gatan, PRO1
Deputy Regional Director for Administration ti nangidaulo iti
ceremonial burning dagiti napag-ot a mula a marihuana a paset dagiti
pinag-ot ken pinuoran dagiti raiding teams iti 12 ektaria a
plantasion.
Mapattapatta a nasurok a P160 milion ti pateg dagiti
mula a marihuana a kinumpiska ken pinuoran dagiti nagtitipon nga
operatiba ti polis iti insayangkatda nga 6-nga aldaw nga operasion
iti plantasion daytoy maiparparit a mula iti nagbeddengan dagiti
tallo a nadakamat a lugar.
Segun iti report manipud ken ni Supt. Robero Opeña,
Cordillera regional director ti Philippine Drug Enforcement Agency,
nagtitipon dagiti elemento ti PDEA, polis, ken Philippine Army iti
babaen ti “Oplan Buntot Pusa” a nangisayangkat iti operasion
kadagiti plantasion ti marihuana a mapattapatta nga aglawa iti 12 nga
ektaria a masarakan iti Barangay Licungan, Culliang ken Mt. Bangao,
Barangay Caoayan iti Sugpon, Ilocos Sur; Sitio Lebeng, Barangay
Badeo, Sitio Tanap ken Barangay Tacadang a sakup amin ti Kibungan,
Benguet.
Pinag-ot ken pinuoran dagiti operatiba ti aganay 795,000
a fully grown a marihuana ken 44,200 a seedlings ken nakakumpiskada
iti 2.5 kilos a bukel daytoy maiparparit a mula.
Natiliw bayat ti operasion ti maysa a mapapati a
mangtartaraken kadagiti mula a marihuana a nainaganan a maysa a Santy
Del-amen, residente iti Sitio Naba, Barangay, Caoayan, Sugpon, Ilocos
Sur.
Nakumpiska iti suspetsa ti cal. 22 rifle, 6 kilos a
ganagan, ken pagsibog a plastic hose.
Nakasuanen ti suspetsa iti panaglabsing iti Section II
ti Article 16 ti R.A. 9165 wenno Comprehensive Dangerous Drugs Act of
2002.
Kinuna ni PDEA regional office I information officer
Bismarck Bengwayan a nangrugi ti operasion idi pay la Enero 14 a
puntiriada dagiti nasao a plantasion ket immuna a simmang-at ti
advance party ti 503rd Brigade ti Philippine Army ken PDEA RO1 a
nangsekuridad iti nasao a lugar gapu iti report a masansan a
makitkita nga agdakdakiwas ditoy dagiti kameng ti Ilocos Cordillera
Regional Community ti CPP ken dagitoy ti mangit-ited iti proteksion
kadagiti agtartaraken kadagiti nasao a plantasion ti marihuana.
Naidanon met iti nasao a lugar babaen ti TOG-1 ti
Philippine Air Force dagiti elemento manipud iti PDEA RO1 and
Cordillera Administrative Region, Regional Mobile Group 1, Ilocos Sur
Provincial Anti-Illegal Drugs Special Operating Teams, Regional
Anti-Illegal Drugs Special Operating Team, Military Intelligence
1-ISAFP, 302nd Air Intelligence Task Group-PAF, ken Sugpon (Ilocos
Sur) police.
Segun ken ni Bengwayan, daytoy ti kadakkelan a naraut a
plantasion ti marihuana iti pakasaritaan ti pagilian.
Nangisayangkaten
iti kallabes ti PDEA ken PRO1 kadagiti operasion iti nagbeddengan ti
Ilocos Sur, La Union ken Benguet a nakakumpiskaan, nakapag-otan ken
nakapuoran dagiti mula a marihuana nga agpateg iti minilion a pisos.#


text:
“Pimmogitayo, a, Lilong?” imbuladas ni Angkel Charlie.
“Narigat met no uk-ukopan lattan ti sakit ti nakem,” kinunana. “Dumteng latta gayam iti pannakaawat iti amin.”
“Addan sa ket baro a liwliwayo ita, ‘ya, Lilong?” inamad ni Manong Darwin.
“Ti la madamdamagmo, sika Darwin!” intubngar ni Angkel Charlie. “An’a koma ti pakaseknam kadayta?” Mayat ti dalukappitna iti suli bayat ti panagpaypayna iti kard a dina us-usaren. Katibok pay laeng ti kalgaw.
“Adda kadin baro a kateksmeytmo, Kumpad?” inamad met ni Lakay Idot. Uppat ti kardna ngem dina payen tulnekan ti dadduma ta kasano, ti met la mangparparukib ken ni Baket Vangie ti obrana. “Adu ket ti mabasbasak a mayat a makiteksmeyt iti binulodko kenka a Bannawag idi kasangaldaw. Adu pay ti agpili ti kateksmeytna, yos! “Tay kano taga-ballasiw-taaw! Ipakitada la ti kinamanagbibisinda! Adda pay dagiti agpupungtot ta di kano met laengen maipablis ti naganda wenno numeroda. Pagsasawanda payen dagiti editor! Dida ket agbain, a! Apay, nalaka, ‘ya, ti agbalin nga editor iti kunada? Ken siempre, perskam perserb!”
“Saan met nga amin, Kumpad,” inyatur ni Lilong Tomas. “Ad-adu dagiti serioso. Kas kadaydiay nakiteksmeyt kaniak.”
“’Pay, impaipablaakmo ti numberyo, ‘ya, Lilong?” inimtuod ni Manang Unnang.
“Wen man, ‘Basangko. ‘Bag ta impablaak ni Editor. Awan met la ti ob-obraek, kinunak, isu a napanunotko ti nagteks iti Bannawag. Pangiliwliwagan iti napasamak, kinunak man.”
“’Nia ngay ti naganna, Lilong? Ken taga-sadino ti kateksmeytyo a nangpagungar iti pusoyo manen nga agayat?” kunam no nakangngeg a tuleng ni Manang Pallang. Insardengna pay a mulmulenglengan dagiti nasurok a sangapulo a kardna.
“Ferlyn kan’ ti naganna a taga-Caboloan iti kabangibang nga ili.”
“Asideg la ngarud, a, Lilong a pangdanonanyo!” impurngiit ni Manong Atong. “Nasayaat met no kasta tapno dikay’ maperdision unay a dumanon.”
Diak ammo ngem no apay a pilio ti isem ni Lakay Idot a nasiimak.
ITI sumuno a Domingo, saan a nagpaili ni Lilong Tomas. Nasapa ketdi a nagpabaybay. Mapan kano lumang-ab iti presko nga angin. Iti ngamin amianan ti barangaymi a Namubuan, ti nabaknang a baybay a maipagpannakkel pay laeng ti kinadalusna. Nagadu ngarud dagiti taga-sabsabali nga ili nga umay agdidigos no kastoy a kalgaw. Iti dayta met a gundaway, diak ammo no ania ti naknakan ni Lakay Idot. Inawisnakami amin a nadanonna iti kantina ni Anti Anjang a mapan iti baybay. Nagadu pay dagiti innalana iti kantina a balonmi.
“Kasangaymo kadi, Uliteg?” inamad ni Angkel Charlie idi addakamin iti bangkag ni Lakay Pistong a sinaldaan ni Angkel Rilo a dalanmi nga agpabaybay. Iggemna ti dua a gin.
“Adayo pay?” insungbat ni Lakay Idot. “Adda ngamin bassit impaw-it ‘diay adiyo isu a napanunotko man met ti agpaala bassit.” Maestro idiay Quezon City ni Angkel Crispin a kakaisuna a bungada kadaydi Baket Irma.
“Nagsayaaten no kasta, Uliteg,” kinuna met ni Angkel Badol. “Nabayagen ket a di naayusan ‘toy karabukob iti nagitgita met bassit a marka-demonio. Pagan-anusan lattan ti arak-nipa!” Kurangna laengen nga isakmolna ti iggemna a tallo a kornbip.
“Adda koma nayon dagitoy a kilawen, a!”
“Dika kad’ agdanag ta no adda maranaantayo nga agsang-at a barangayan, saan a ditayo mangala. Mailiwak metten nga agkilaw!” insungbat ni Lakay Idot. “Napanunotko pay daytoy tapno saan lattan nga iti pagbibingoan ti pagrikrikusan ti biagtayo.”
“Kanayon koma a kasta, Lilong,” kinuna ni Manong Bago. “Mabalinyo no kuan ti agkan-didato a konsehal ti barangay. Wenno kapitan ketdi!”
Permi man nga isem ni Lakay Idot. Mangigis!
“Agsapulkay’ koma metten iti kasukat ‘di nagawan, Lilong?” pagammuan ta kinuna ni Manong Itong Lanec. “Tuladenyo ni Lilong Tomas.”
“Suska met Itong!” inngilangil kenkuana ni Angkel Charlie. “Dimo, ‘ya, ammo a nabayagen a palpaludipanna ni Baket Vangie no kasta nga agaayamtayo? Ngem permi met nga atap ‘diay a balo!”
“Kasta, ‘ya? Diak man ammo?”
“Kasano ket ni met lattan Pallang ti sangkasiimmo aglalo no kasta a nakasiorts laeng!” Bimtak ti katkatawami.
“Naatap ni Vangie,” pagammuan ta kinuna ni Lakay Idot idi agnadnad ti katkatawami. “Nakasubsubirbiada! Dinak kano pagan-ano!”
“Pinadasmon, ‘ya, nga imbaga ti riknam, Uliteg?” sinaludsod ni Manong Atong.
“Namin-adun, a!” inlangit pay ti lakay. “Aglalo no kasta nga agsisinatayon nga aga-ayam.” Nagsennaay. “Ngem talaga a naatap!”
“Paloapem, a, Lilong!” indurog ni Manong Bago.
“Saanen a mabalin. Agsapulak laengen iti kateksmeytko idiay Bannawag!”
“Ne, adda kadi metten selponmo, Lilong?” imbullad ni Angkel Charlie.
“Wen. Nagpaipaw-itak iti anakko idi nadamagko a nakanobia ni Kumpad Tomas gapu laeng iti selpon. Immapalak!” Kasta unay ti paggaakna. “Ngem ita laeng nga ibagak kadakayo ta amangan no ibagayo met nga agraramanak.”
“Nasayaat ngarud no kasta, Lilong, tapno makasapulkayo metten iti kadkaduayo iti rabii. Adu kano ket ti makaasawa a tabbed ti dilana gapu laeng iti selpon!” inggarakgak ni Manong Ullang. “Ngem, ne, diak kunaen a kastakayo!”
Addakamin iti pantok. Nalinak ti baybay. Arig di agbangon dagiti dalluyon. Dikami pay nakaplastar idi mapasungadanmi da Lilong Tomas ken Baket Vangie a naggapu iti daya. Nagdeytda? Nasdaaw met dagiti kaduami. Ngem awan man la ti nadlawko a pannakakellaat ni Lakay Idot. Nasiimak ketdi manen ti sutil nga isemna. Nagsarimadeng pay dagiti dua idi mabigbigdakami. Ngem intuloyda met laeng ti nagna a nagpalaud. Atiwda payen dagiti agtutubo iti kinaswitda.
“Kallaysa daytoyen!” kinuna ni Angkel Badol.
“La ketdi, a!” intams-ap pay ni Angkel Charlie. “Aniat’ makunayo, Lilong?” kinitana ni lakay Idot a pilio ti isemna. Masaksaktan?
“Kitaem laeng,” kinuna laeng ni Lakay Idot. “Nabileg a talaga ti selpon,” addayta manen ti nabagas a panagisemna. “Dakkel a talaga ti maaramidan daytoy!” intag-ayna ti selponna. Nakaragragsak man. Nagmamalanga dagiti kakaduami. Siak, kellaat lattan a simmiplot iti isipko ti panangala ni Lakay Idot idi iti numero da Lilong Tomas ken Baket Vangie ken ni Anti Anjang.


text:
CANDON CITY – Dinungpar ti motorsiklo ti maysa nga ubing bayat ti panagballasiwna iti kalsada nasional iti Barangay Langlangca 2nd ditoy idi Hulio 26.
Sinapgid ti motorsiklo a minaneho ni Elenita Quinsoriano, 46, residente iti Barangay Tablac, Candon City ni Carl Yuri Evangelista, 8, ken residente iti Barangay Langlangca 2nd a puon ti nakayospitalanna.
Daytoy ti maikadua a daras a maysa nga ubing ti biktima ti aksidente ditoy siudad.
Maipalagip nga idi Hulio 22, nasapgid ti converted Mini Elf ni Rhea Nartatez, 3, residente iti Patpatta 2nd,.
Idi Hulio 11, aksidente met a nasapgid ti traysikel a Honda TMX ni Noel Galindo, 5, idiay Caburao, Santiago, Ilocos Sur.#


text:
BANTAY, Ilocos Sur – Binallaagan ti PNP provincial director dagiti polis iti babaenna a dida abusuen ti pagannonganda agsipud ta di agpangadua a mangipakat iti pannusa kadagiti naglabsing.
Karaman daytoy iti pammilin ni PNP provincial director Police Senior Supt. Eduardo Dopale, Jr. kadagiti hepe ti polis kas panagtungpal iti dawat ni Gov. Luis “Chavit” Singson a panangiwayat ti kapolisan dagiti addang tapno malapdan ti pannakaisayangkat dagiti krimen iti probinsia.
Binilin ni Dopale dagiti hepe ti polis nga ipakatda ti police visibility ken panagpatrolia kadagiti lugar a mapaliiw a pagrarairaan ti krimen tapno adda paggudengan dagiti managdakdakes a mangibanag iti dakes a panggepda.
Imbilin pay ni Dopale ti panangguyugoy ti kapolisan kadagiti barangay officials, tanod, NGOs, ken dagiti kameng ti media tapno tumulongda iti pannakalapped iti krimen.
Sakbayna, pinaawagan ni Gov. Luis “Chavit” Singson ti liderato ti kapolisan iti probinsia gapu kadagiti pammaltog a naisayangkat iti probinsia.
Bayat ti miting, pinalagipan ni Singson ti kapolisan a maysa a sakripisio ti panagserbida idinto a dinawatna ti panangisublida ti respeto ken panagtalek dagiti umili kadagiti nakauniporme a polis.
“Kayatko a maisubli ti panagtalek dagiti tattao a no makitada ti polis, mariknada a masalaknibanda ken saanda a mabutbuteng,” kinuna ni Singson.
Dinawat ti gobernador ti panangiwayat dagiti polis iti naing-inget a panagrikisa nangruna kadagiti mapagsuspetsaan a tattao tapno malapdan ti krimen.
Indagadag pay ni Singson iti provincial director ken hepe ti polis ti agtultuloy a pannakidialogoda kadagiti polis iti babaenda tapno saan a mapanuynoyan dagiti dakes a polis a mangted iti madi nga imahe iti probinsia.
Sagudayen pay ti pammilin ti provincial director ti panangireport wenno panangted dagiti agnaed iti impormasion iti polis kadagiti mapaliiwda a makaapektar iti urnos ken talna iti lugarda.
Naipalaon pay iti pammilin ti pannakasukimat ti listaan dagiti kaso ti pammapatay nangruna dagiti nakainbolbaran dagiti tattao a nagkalubbon iti motorsiklo ken listaan dagiti mapagduaduaan a tattao a maisar-ong iti hurisdiksionda.#


text:
SAN JUAN, Ilocos Sur – Tallopulo nga imported ti pulina a kalding ken nasurok a 2,000 a piek ti sasso ti inwaras da Gov. Luis “Chavit” Singson ken Vice Gov. Deogracias Victor Savellano kadagiti agduduma nga asosasion iti probinsia iti BArang-ay Demofarm itoy nga ili idi Disiembre 24.
Kinuna ni Singson a paset daytoy ti agtultuloy a programa ti gobierno probinsial para iti pannakapataud ti ad-adu pay a pagsapulan dagiti umili babaen ti panagtaraken iti dingo iti paraanganda.
Nairugi idi 2008 bayat ti kinagobernador ni Savellano a maikkan iti 100 a piek ti maysa nga asosasion tapno taraknenda sadanto isubli ti walo inton agdagsenen dagitoy iti dua a kilo tapno maikkanda manen iti sabali pay a 100 a piek. Naiwaras pay iti organisasion ti maysa a toro a kalding a mangmanada iti 25 a native a kabay-an a kalding tapno dumakkel ti puli dagiti mayanakda.
Pinasiar pay ti dua nga opisial ti agduduma a paset ti demofarm kangrunaanna ti ayan dagiti grafted a mangga ken saba a napataud babaen ti tissue culture.
“Kasapulan a maiwaragawag dagitoy iti amin a paset ti Ilocos Sur tapno mapagnumaran ti amin dagitoy baro a takuat iti panagtalon.” kinuna ti gobernador.
Kabayatanna, inyawat met ti gobernador ti tseke nga aggatad iti P500,000 iti BILEG ti Pangada iti ili a Sta. Catalina bayat ti Christmas party ti organisasion itoy met laeng nga aldaw a pagkapital dagiti kameng kangrunaanna iti panagmulada kadagiti nateng kas iti cauliflower ken repolio.
Dinawat ni Singson kadagiti opisial ken kameng ti organisasion a padakkelenda ti naited a pondo tapno ad-adu pay ti matulongan a miembro idinto nga inkarina a nayonanna pay ti inyawatna a pondo no makitana a nasayaat ti panangmaneharda iti daytoy.
Inkari pay ti gobernador ti panangipasiarna kadagiti mannalon ditoy iti Taiwan tapno agobserbada iti wagas dagiti Taiwanese nga agmula iti natnateng a nabalinda nga ipakat ditoy.
“Mas abanseda sadiay ket ammok nga adu ti masursuroyo tapno sumayaat ti kalidad dagiti produkto ken umadu ti maapityo,” kinuna ni Singson. (Mancielito S. Tacadena)


text:
PANGASINAN – Tallo a naakusaran a nagrames iti nagsina a kaso ti inaresto itay nabiit dagiti elemento ti Regional Intelligence Office 1 (RIO1), Pangasinan PPO ken ti Regional Intelligence and Investigatioin Division (RIID).
Naammuan ken ni PNP Regional Director Police Chief Supt. Leopoldo Bataoil a naaresto da Arsenio Imasa iti Barangay Animal, Lupao, Nueva Ecija, ken dagiti agama a Leonido ken Danilo Bugarin, agnaed iti Villacorta, Mabini, Pangasinan, agpapada a naakusaran iti panagrames.
Naaresto ni Imasa babaen ti warrant of arrest a pinirmaan ni Judge Tica Rodriguez Villarin ti Regional Trial Court, Branch 46 at Urdaneta City, Pangasinan.
Nakalista ni Imasa iti DILG Memorandum Circular nga addaan iti gunggona ti makatiliw kenkuana iti P140,000.
Nakalista met dagiti agama a Bugarin iti DILG Memorandum Circular nga addaan iti naaaprobaran a gunggona a P140,000 ti makatiliw kadakuada.
Temporario a nakadetene dagiti tallo nga akusado iti RIO1 para iti dokumentasion sakbay a maipaimada iti korte a naggapuan ti warrant of arrest.


text:
Roald Amundsen
Ni Roald Engelbregt Gravning Amundsen (Panangibalikas a Norwego: [ˈɾuːɑl ˈɑmʉnsən]; 16 Hulio 1872 –c. 18 Hunio 1928) ket maysa idi a Norwego nga eksplorador dagiti polar a rehion. Isu ket nangidaulo ti Antartika a ekspedision (1910-12) a panagduktal ti Abagatan nga Ungto idi Disiembre 1911 ken isu idi ti immuna a daulo ti ekspedision a (di nasupiatan) a nakaabot ti Amianan nga Ungto idi 1926.[2][3] Isu ket ammo pay a kas ti immuna a nanglasat ti Amianan a laud a Pagnaan (1903-06). Isu ket napukaw idi Hunio 1928 bayat a nakibingbinglay a kas paset ti panagisalakan a mision. Ni Amundsen, a kaduana da Douglas Mawson, Robert Falcon Scott, ken Ernest Shackleton, ket nangruna idi a daulo ti ekspedision idi las-ud ti Natured a Panawen ti Antartika nga Eksplorasion.
Paammo[urnosen | urnosen ti taudan]
- Nota
- Dagiti nagibasaran
- ^ "Kondado ti Østfold, Borge idiay Borge, Rehistro ti parokia (opisial) nr. I 6 (1861–1874), Dagiti rehistro ti pannakaipasngay ken panagbuniag 1872, panid 114.". Naala idi 25 Hulio 2012.
- ^ "Roald Amundsen and the 1925 North Pole Expedition". Historynet.com. Naala idi 11 Marso 2010.
- ^ "Roald Amundsen". PBS.org. Naala idi 11 Marso 2010.
Dagiti akinruar a silpo[urnosen | urnosen ti taudan]
Midia a mainaig kenni Roald Amundsen iti Wikimedia Commons
Dagiti inadaw a sasao a mainaig kenni Roald Amundsen iti Wikiquote (iti Ingles)


text:
VIGAN CITY – Kinuna ti provincial warden a mangnamnama a maited ti nayon a food allowance dagiti balud ditoy probinsia iti itatapog ti Hunio daytoy a tawen.
Kinuna ni Provincial Jail Warden Floro Martinez nga impasingked kenkuana da Governor elect Luis “Chavit” Singson ken Vice Governor elect DeograciasVictor Savellano a maingato ti food allowance dagiti balud iti provincial jail ket namnamaenna a maited daytoy iti masungad a bulan.
Idi pay la napan a tawen a kiniddaw ni Martinez ti pannakaingato ti subsistence allowance dagiti balud iti P70 kada aldaw gapu ta marigatanda a mangiyan-anay iti P30 a food allowance dagitoy.
Iti sessionda idi Enero 5 daytoy a tawen, nagtignay ti sangguniang panlalawigan a tumulong kadagiti balud babaen ti panangaprobarna iti maysa a resolusion a mangingato iti inaldaw a subsistence allowance dagiti balud kalpasan ti pannakatakuat ti bise gobernador ti kinababa ti mait-ited nga alawans ti taraon dagitoy no maikumpara iti aw-awaten dagiti padada a balud kadagiti sabali a probinsia.
Indagadag idi ni Vice Governor Jerry Sngson ti pannakaingato ti subsistence allowance dagiti balud kalpasan ti pannakatakuatna ti kinababana idi nagpasiar ti grupo ti Knights of Rizal iti provincial jail tapno mamaskuada.
Kinuna ni Singson a “nakaay-ay-ay” ta P30 laeng ti subsistence allowance dagiti balud iti provincial jail idinto a P70 iti Ilocos Norte, La Union ken Pangasinan.
Inlungalong ni Singson ti pannakaaramid ti resolusion a mangingato iti subsistence allowance dagiti balud for “humanitarian reasons” gapu iti kinababana iti baet a kaunaan a nagbalin a first class a probinsia ti Ilocos Sur.
Napagbalin ti subsistence allowance dagiti balud iti P60 manipud iti P30 kada aldaw.
Iti maysa nga interbiona, kinuna ni Singson a maysa a lugar ti pagbaludan a “pagpampanunotan” para iti naan-anay a panagbabawida ken panangtuntonda iti bileg ti pammati iti Dios ket “rumbeng laeng nga ikkantayo ida iti namnama bareng inton rummuardan ket nagbalbaliwda metten.”
Kinuna ni Martinez a mangnamnama a maipaay ti increase iti food allowance dagiti balud sakbay ti panagretirona iti serbisio.
Adda kadagupan a 157 a balud iti provincial jail.#


text:
Sasao a Halmahera–Cenderawasih
Ti sasao a Halmahera–Cenderawasih, wenno sasao a Abagatan a Halmahera – Laud a Baro a Guinea (SHWNG), ket dagiti sanga ti Malayo-Polinesio, a mabirukan kadagiti isla ken iti igid dagiti aplaya ti Baybay Halmahera iti probinsia ti Indonesia ti Amianan a Maluku ken ti Luek Cenderawasih kadagiti probinsia ti Papua ken Laud a Papua.
Ti panagkaykaysa ti Halmahera–Cenderawasih ket nasayaat a nasuportaran. Tradisionalda a naibagbaga nga as-asidegda a kabagian ti sasao nga Oceaniko, ngem addaan laeng iti bassit nga ebidensia iti daytoy a pakaimatangan.
Kaaduan kadagiti pagsasao ket ammo laeng kadagiti ababa a listaan ti balikas, ngem ti Buli iti Halmahera, ken Biak ken Waropen iti Luek Cenderawasih, ket nasayaatda a naipampamattian.
Pannakaidasig[urnosen | urnosen ti taudan]
Ti tradisional a pannakaidasig dagiti pagsasao ket kadagiti dua a grupo,
- Ti sasao nga Abagatan a Halmahera (iti igid ti akin-abagatan a laud nga aplaya ti Halmahera, ken maipatinayon pay ti maysa a pagsasao iti daya ti Peninsula Bomberai).
- Ti sasao a Laud a Baro a Guinea (idiay Is-isla Raja Ampat iti laud ti Baro a Guinea, ken dagiti isla ti aplaya ti Luek Cenderawasih).
Nupay kasta, ti panagkaykaysa ti sasao nga Abagatan a Halmahera ken Raja Ampat ket suportaran babaen dagiti panagbalbaliw ti ponolohia nga inbagbaga babaen ti Blust 1978 ken babaen ni Bert Remijsen, dagiti nangruna a nagsuksukisok iti sasao a Raja Ampat. Daytoy ti pagresultaan ti sumaganad nga estruktura:[2]
- Luek Cenderawasih
- Baybay Halmahera (Abagatan a Halmahera, iti baybay a pagbaetan ti Halmahera ken Baro a Guinea, ken Raja Ampat idiay akinlaud nga ungto ti Baro a Guinea)
Mangited weeno mangisina ni David Kamholz (2014) dagiti sangkabassit pay a pagsasao a kas dagiti maipatinayon a sanga:
- Irarutu–Nabi: Irarutu, Kuri (Nabi)
- Bedoanas–Erokwanas: Arguni, Bedoanas, Erokwanas
- Akinbaba a Mamberamo (no saanda a Papuano)
- Mor
- Tandia
- Waropen
Dagiti nagibasaran[urnosen | urnosen ti taudan]
- ^ Hammarström, Harald; Forkel, Robert; Haspelmath, Martin, dagiti ed. (2017). "South Halmahera – West New Guinea". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ Hammarström, Harald; Forkel, Robert; Haspelmath, Martin, dagiti ed. (2017). "Raja Ampat–South Halmahera". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- Kamholz, David. 2014. South Halmahera–West New Guinea: The history of Oceanic's closest relative. LSA Annual Meeting. Minneapolis, MN.


text:
Friday, November 24, 2017
PANANGIDUR-AS TI SERBISYO TI HUMAN RESOURCE MANAGEMENT OFFICE (HRMO) TI LGU-CABUGAO, AGTULTULOY
Cabugao, Ilocos Sur - Ti Human Resource Management Office (HRMO) ket maysa a benneg ti Opisina ti Mayor ken masarakan ti temporario a pagopisinaanda iti agdama iti
maikadua a kadsaaran ti pasdek ti Rizal Barangay Hall, Brgy. Rizal, Cabugao, Ilocos Sur.
Ti LGU Cabugao ket maysa kadagiti “accredited agencies” iti Region I. Dagiti mangidadaulo iti ahensia nga “accredited” ket addaanda iti autoridad nga agaprobar kadagiti “Appointments” ti empleyado a masakupan ti serbisio-publiko. Paglintegan ti CSC nga ipatungpal dagiti polisia iti akreditasyon nga sakupen ti PRIME HRM tapno mataginayon ti autoridad iti maysa nga Ahensia wenno sanga ti Gobierno nga agaprubar iti appointments. Kanayunan dagiti responsibilidad nga aramiden ti HRM Office iti mangkita iti pannakatungpal dagiti “Indicators” wenno naipaulog a pagbasaran ti CSC. Kas mangitaktakder iti nadakamat nga Opisina ti LGU-Cabugao, nagatendar ni Miss Teresita Maximina “Mimie” S. Sison, Section Chief, Human Resource Management Office/PESO and MDO Designate ti Local Government Unit (LGU)-Cabugao, Ilocos Sur kadagiti nadumaduma a seminar a mainaig kadaytoy a pagrebbengan ken trabaho nanipud idi bulan ti Oktubre 2017 ken iti bulan ti Nobiembre 2017 kas iti sumaganad:
1.Luzon Council of Human Resource Management Practitioners (LCHRMP), Inc., First Luzon Council of Human Resource Management Practitioners General Assembly cum Seminar babaen iti Tema: “Unity in Diversity, Collaborative Undertaking in Improving Human Resource Management a naangay idi Nobiembre 7-8, 2017 a idiay Cuneta Astrodome, Pasay City.
Naggapu dagiti nagseminar iti pito a Rehion iti Luzon (Region 1-5 agraman iti Cordillera Administrative Region (CAR) ken iti National Capital Region (NCR).
2. 17th National PESO Congress idi Oktubre 6 - 8, 2017 a naangay idiay Cauayan City, Isabela – taripnong daguiti Public Employment Service Officers (PESOS) iti entero nga Pilipinas babaen iti tema : “Trabaho, Negosyo at Kabuhayan Matatag na PESO kaagapay ng bawat Pilipino”
3. 2-Day Training for Migrant Desk Officers (MDOs) and OFCs idi Oktubre 24-25, 2017 babaen iti Tema: “An Enhanced Course on OWWA Programs and Services and Case Management System”.
Nainayon pay a gapuanan ti Opisina iti naaramid a Calibration of Performance Target and Ratings dagiti Empleado iti nagduduma a Departamento ti LGU Cabugao idi Nobiembre 14-15, 2017 a naangay iti SB-ABC Hall, Cabugao, Ilocos Sur tapno naan-anay nga mapasayaat ti Performance Management System iti Munisipyo ken ti pannakayted iti Orientation a naangay iti November 22 – 23, 2017 kadagiti 2 nga grupo ti estudyante iti Sinait National High School nga taga Cabugao para iti Work Immersion program da a kas maysa nga requirements tapno agturpos da iti Senior High School.
Dagitoy a kalkalpas a panagsanay/aktibidad nga inatendaran ni Miss Sison ket parte iti pagrebbenganna a kas Human Resources Management Officer (HRMO)/PESO/MDO ken pannakanayon ken pannakapapintas metten iti panangtarawidwidna iti nasao nga Opisina ti Gobierno Lokal ti ili a Cabugao, Ilocos Sur ken iti pannakatulong pay dagiti kakailiantayo ken karamanan metten dagiti OFWs ken ti pamilyada. #
Posted by Bayan ng Cabugao, Ilocos Sur at 4:59 PM
Subscribe to: Post Comments (Atom)


text:
Yemen
Nagsasabtan: 15°N 48°E / 15°N 48°E
Ti Yemen (Arabiko: اليَمَن al-Yaman), opisial nga ammo a kas ti Republika ti Yemen (الجمهورية اليمنية al-Jumhūrīyah al-Yamanīyah), ket maysa nga Arabo apagilian idiay Akinlaud nga Asia, mangsakop daytoy iti akin-abagatan a laud aginggana iti akin-abagatan a patingga ti Peninsula Arabiano. Ti Yemen ket ti maikadua a kadakkelan a pagilian iti peninsula, mangsakop daytoy iti 527,970 km2 (203,850 sq mi). Ti aplayana ket gumay-at iti agarup a 2,000 km (1,200 mi).[6] Daytoy ket bineddengan babaen ti Saudi Arabia iti amianan, ti Baybay Nalabbasit iti laud, ti Golpo ti Aden ken Baybay Arabiano iti abagatan, ken ti Oman iti daya. Urayno inbagbaga ti batay-linteg ti Yemen a ti kapitolio ket ti Sana'a, ti siudad ket tinengtenggelen babaen dagiti rebelde manipud idi Pebrero 2015. Gapu iti daytoy, ti kapitolio ti Yemen ket temporario a naiyalis idiay puerto a siudad ti Aden, idiay akin-abagatan nga aplaya. Ti teritorio ti Yemen ket mairaman dagiti ad-adu ngem 200 nga isla; ti kadakkelan kadagitoy ket ti Socotra.
Dagiti nagibasaran[urnosen | urnosen ti taudan]
- ^ "Statistical Yearbook 2013". Central Statistical Organisation. Naala idi 24 Pebrero 2013.
- ^ "Statistical Yearbook 2011". Central Statistical Organisation. Naala idi 24 Pebrero 2013.
- ^ a b c d "Yemen". International Monetary Fund. Naala idi 24 Abril 2012.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Yemen". International News Safety Institute. Naala idi 14 Oktubre 2009.
- ^ Daniel McLaughlin Yemen: The Bradt Travel Guide p.3
Dagiti akinruar a silpo[urnosen | urnosen ti taudan]
Midia a mainaig iti Yemen iti Wikimedia Commons
Pakaammo ti panagbiahe idiay Yemen manipud iti Wikivoyage (iti Ingles)
- http://www.yemen.gov.ye/
- Yemen a naikabil iti The World Factbook (iti Ingles)
- Kitaen ti Yemen iti Proyekto ti Nawaya a Direktorio (iti Ingles)
- Bariweswes ti Yemen manipud iti BBC News
- Wikimedia Atlas iti Yemen
- Dagiti pungol nga artikulo ti heograpia ti Yemen
- Yemen
- Dagiti Arabo a republika
- Dagiti estado a kameng ti Liga ti Arabo
- Dagiti pagilian ken teritorio nga agsasao ti Arabiko
- Dagiti pagilian ti Taaw Indiano
- Dagiti pagilian a nagbeddengan ti Baybay Nalabbasit
- Dagiti Islamiko nga estado
- Dagiti kabassitan a naparang-ay a pagilian
- Dagiti pagilian ti Tengnga a Daya
- Dagiti estado a kameng ti Organisasion ti Islamiko a Pagtitinnulongan
- Dagiti pagilian ti Akinlaud nga Asia
- Dagiti estado ken teritorio a nabangon idi 1990
- Akinlaud nga Asia
- Dagiti estado a kameng ti Nagkaykaysa a Pagpagilian


text:
Hulio 1
Ti Hulio 1 ti maika-182 nga aldaw ti tawen (maika-183 kadagiti bisiesto a tawen) iti kalendario a Gregoriano. Adda pay 183 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1899 – Charles Laughton, Ingles-Amerikano nga aktor (pimmusay 1962)
- 1916 – Olivia de Havilland, Briton-Amerikana nga aktres
- 1986 – Agnes Monica, kumakanta manipud idiay Indonesia
Pimmusay[urnosen | urnosen ti taudan]
- 2004 – Marlon Brando, Amerikano nga aktor (naipasngay 1924)


text:
Maillane
Ti Maillane (iti Pranses; Malhana iti pagsasao nga Oksitano) ket maysa a komuna ti Bouches-du-Rhône a departamento idiay akin-abagatan a Pransia idiay dati a probinsia ti Provence.
Dagiti linaon
Heograpia[urnosen | urnosen ti taudan]
Ti Maillane ket mabirukan ti 7 km (4.3 mi) nga amianan a laud ti Saint-Rémy-de-Provence ken 15 km (9.3 mi) nga amianan a daya ti Tarascon.
Populasion[urnosen | urnosen ti taudan]
Dagiti personalidad[urnosen | urnosen ti taudan]
Ti Maillane ket isu idi ti panakaipasngayan ti maika-19 a siglo a mannaniw a ni Frédéric Mistral (1904 Premio Nobel iti Literatura).
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Maillane iti Wikimedia Commons


text:
BANTAY, ILOCOS SUR – Solbaren iti las-ud ti 24 oras dagiti kaso ti panagubor kadagiti lugan kadagiti masakupan nga ili wenno siudad ta no saan ket marelibuan iti posision; ken ikkaten dagiti makasali kadagiti kalsada ta isuda ti maysa a gapu dagiti adu nga aksidente iti highway.
Dayta ti nainget a mandar ken ballaag ni Supt. Romulo Sapitula, Regional Director kadagiti Chief of Police dagiti municipal ken city police stations iti Ilocos Sur kabayatan ti ibibisitana iti IS Police Provincial Office, Camp President Elpidio Quirino, Bulag, Bantay idi Pebrero 20, 2018.
Nagballaag ti Police Regional Director gapu kadagiti nagsasaruno a saan a nasolbar a kaso ti panagubor dagiti lugan nga agdaldaliasat iti National Highway iti Ilocos Sur itoy a bulan ken kadagiti naglabas. Kaudianna ket ti pannakaubor sadiay National Highway iti maysa a GMW bus nga agturong iti Baguio City idi rabii ti Pebrero 8, 2018 a nakasugatan ken nakabulseken ti drayber gapu ta limsut ti bato iti sarming ti lugan ket naipunta iti matana. Nasukatanen ti chief of police ti Cabugao ket nadutokan ti deputy chief of police kas officer-in-charge.
Immandar pay ti Regional Director ti panangdalus dagiti polis kadagiti amin a traffic obstruction kadagiti kalsada nangruna iti national highways tapno saanda a makalapped iti naannayas a trapiko. Impaganetgetna a maysa a gapu dagiti adu a mapaspasamak nga aksidente ket dagiti traffic obstruction nangruna kadagiti adu a nabayag a nakaparking a lugan iti kalsada.
Inyetnag ni Sapituala ti direktibana ken ni Sr. Supt. Jovencio Badua, Provincial Director ti Ilocos Sur Police Provincial Office ken kadagiti amin a chief of police. Impakaammona pay ti agtultuloy a nainget a kampania ti PNP kontra iti amin a krimen nangruna ti panangrisut kadagiti kaso ti pammapatay, illegal a droga ken loose firearms.
Bimmisita ni Sapitula iti ISPPO a nangsaksi iti turn-over ceremony dagiti nasurok a 1,000 a paltog a nagduduma ti kalibrena a naisuko wenno naipadulin manipud kadagiti police stations. Kaaduan dagitoy a paltog ket nagpason dagiti lisensiada ket naisuko kabayatan ti Oplan Katok ti PNP para iti natalged a pannakaidulinda kadagiti police stations agingga a mapabaro dagiti lisensiada tapno maisublinto met laeng kadagiti akinkukua. Naidulin dagiti paltog iti armory ti ISPPO tapno nataltalgedda ken malapdan dagiti alegasion ti pannakasukat dagiti piesa ken tapno malapdan ti posible a panaggandat dagiti lawless elements a mangraut kadagiti estasion tapno alaenda dagiti nakadulin nga armas.


text:
Naga, Zamboanga Sibugay
Ti Naga ket maysa a maika-3 a klase klase nga ili iti probinsia ti Zamboanga Sibugay iti Filipinas.
Dagiti baranggay[urnosen | urnosen ti taudan]
Ti Naga ket nabennebenneg iti 23 a barbaranggay.[2]
- Aguinaldo
- Baga
- Baluno
- Bangkaw-bangkaw
- Cabong
- Crossing Sta. Clara
- Gubawang
- Guintoloan
- Kaliantana
- La Paz
- Lower Sulitan
- Mamagon
- Marsolo
- Poblacion
- San Isidro
- Sandayong
- Santa Clara
- Sulo
- Tambanan
- Taytay Manubo
- Tilubog
- Tipan
- Upper Sulitan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zamboanga Sibugay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zamboanga Sibugay". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Maysa a lalaki ti pinaltogan dagiti armado
a tattao bayat ti panagdiagingna iti agsapa ti Enero 21 ditoy a
siudad.
Naammuan iti report a madama nga agdiagdiaging ni Joel
Quinitip, 40, residente iti Barangay 9, ditoy ket addan iti nagsulian
ti kalsada Gov. A. Reyes ken Mabini idi pinaltogan dagiti di pay
nabigbig a tattao a mapapati a nakalugan iti di pay ammo a behikulo.
Naitaray ni Quinitip iti maysa nga ospital ditoy ngem
pimmusay bayat ti pannakataming ti sugatna iti pispis.
Segun
iti maysa a barangay kagawad, nakangegda iti maysa a putok ngem
impagarupda a paputok laeng. Ngem idi rimmuarda, nakitada laengen ti
biktima a nadigos iti dara.#


text:
Kategoria:Pannaripato ti Wikipedia
Daytoy a kategoria ket maipanggep kadagiti pannaripato ti Wikipedia a kategoria.
Dagiti subkategoria
Daytoy a kategoria ket addaan kadagiti sumaganad a 46 a subkategoria, manipud iti 46 a dagup.
*
- ► Dagiti artikulo nga aglaon ti teksto ti saan a pagsasao nga Ilokano (53 K, 228 P)
A
- ► Amin a di napunganayan a BST (12 P)
B
- ► Biograpia nga agraman iti pirma (54 P)
D
- ► Dagiti artikulo a nasken a maipatarus (62 P)
- ► Dagiti artikulo nga addaan dagiti sinao a saan a nadakamat (1 K, 22 P)
- ► Dagiti artikulo ti Alemania a nasken a masimpa (awan linaon)
- ► Dagiti biddut nga inreporta babaen ti Modulo String (awan linaon)
- ► Dagiti bot ti Wikipedia (1 K, 66 P)
- ► Dagiti di napunganayan a BST (awan linaon)
- ► Dagiti kategoria ti pungol (161 K)
- ► Dagiti pakdaar ti panagurnos ti Wikipedia (2 K, 4 P)
K
- ► Kandidato ti nadaras a panagikkat (awan linaon)
- ► Katkategoria ti naalumaymay a baw-ing ti Wikipedia nga adda linaon (awan linaon)
N
- ► Nangruna nga artikulo (189 P)
- ► Nangruna nga artikulo (atiddog) (50 P)
- ► Nangruna nga artikulo (pungol) (593 P)
- ► Dagiti artikulo a nasken a maasikaso (1 K)
P
- ► Dagiti pagsurotan a kategoria (317 K)
- ► Pampanid nga adda madi a panangbukel ti presision (awan linaon)
- ► Pampanid nga addaan kadagiti saan a kompleto a reperensia ti DOI (awan linaon)
- ► Panagdalus iti taksokaha (6 K)
- ► Plantilia dagiti nagsasabtan a nasken a masimpa (awan linaon)
T
- ► Ti umuna a parametro ti kahon ti apat ket nasken a masimpa (awan linaon)


text:
SAAN a nagtimek ni Jessie. Rimmuar iti balay.
Nabayag a minulenglenganna ti buong a tawa a kasla adda birbirokenna. Idi mapnek, nagparintuod sana inamiris dagiti buong a sarming. Naiwara dagiti sumagmamano a dadakkel a buong ti sarming iti ruar ti paladpad ti tawa idinto a naidarnap dagiti babassit a sarming iti sementado a dalan nga agtunged iti kalsada.
SAAN a nagtimek ni Jessie. Rimmuar iti balay.
Nabayag a minulenglenganna ti buong a tawa a kasla adda birbirokenna. Idi mapnek, nagparintuod sana inamiris dagiti buong a sarming. Naiwara dagiti sumagmamano a dadakkel a buong ti sarming iti ruar ti paladpad ti tawa idinto a naidarnap dagiti babassit a sarming iti sementado a dalan nga agtunged iti kalsada.
Madamdama, nagsubli met laeng iti uneg.
“Adda kadi nadlawmo a natakaw?” pinerrengna ni Corpuz.
“Awan met, sir,” kinuna ni Corpuz. “Nalabit napabutngan ni Boy Kimat ket dinan intuloy ti panggepna.”
“Am-ammom kadi ni Boy Kimat?”
“Saan. Ngem nabasak iti Tawid News Magasin ti panangpatayna iti taxi driver a hinold-apda a puon ti nakaibaludanna.”
“Ania ti pagsapulan ni baketmo?”
“Aglaklako iti bagas. Adda puestona iti Mayor Titong Singson Commercial Com-plex.”
“Adda kadi posibilidadna nga am-ammo ni baketmo ni Boy Kimat?”
“Diak masiguro. Negosiante ni baket ket mabalin a kustomerna ni Boy Kimat wenno ni baketna.”
“Kasano ti pannakaammom nga adda asawa ni Boy Kimat?”
“Ow, shucks, nasken kadi a pagsaludsodannak no adda asawa ni Boy Kimat wenno awan?”
“Sungbatam ti saludsodko, Mr. Corpuz!”
“Idi makedngan a mabalud, naidiaryo ti asawana ken ti dua nga annakna. Mapnekkan, sir? Masaludsodko man, ania ti koneksionna iti pannakapapapatay ni baketko?”
“Just routine questions, Mr. Corpuz,” kinuna ni Jessie. “Kitkitaenmi amin a posibilidad.”
“No awanen ti sabali pay a saludsodem…”
“Nakaseguro kadi ni baketmo?” kellaat a sinaludsod ni Jessie. Pinerrengna ni Corpuz.
“Apay a saludsodem dayta? Maysaak kadi a suspetsa?”
“Kas nakunak, routine question, Mr. Corpuz. Dika koma gumura. I want to know all the details.”
“Nakaseguro ni baketko iti P500,000.”
“Kaano a nangrugi?”
“Tallo a bulanen.”
“Sika ti nainaganan nga umawat iti benepisio?”
“Wen. Ngem daytoy ti ipasingkedko kenka. I love my wife! Are you satisfied?” immirteng ti rupa ni Mario Corpuz. “
Nagtung-ed ni Jessie.
IMPARADA ni Jessie ti mobile car iti sanguanan ti presinto. Agsagsagawisiw nga immuneg iti opisinada. Kinermanna ni PO3 Adriatico a duty iti dayta nga aldaw.
“Any lead ken ni Boy Kimat?” sinaludsod ni Jessie ken ni PO4 Andy Rebunal, ti inbestigador ti kaso.
“Nasarakanda ti traysikel nga intaray ni Boy Kimat iti sanguanan ti maysa a tienda iti Paratong, sir,” kinuna ni Rebunal.
“Naalaanyo iti fingerprints ti lugan?”
“Wen, sir. Positive a ni Boy Kimat ti nangitaray iti lugan.”
“Ania pay ti naduktalanyo?”
“Maysa a babai nga agnagan iti Adelina Almachar ti nagreklamo nga adda nangkallong iti tinuno a paltat ken kilabbanda nga innapuy, ken natakaw ti bado ken pantalon ni lakayna iti balaybayanda nga adda iti likudan ti balayda.”
“Ania nga oras ti pannakaduktal ni Almachar a napukaw dagiti aruaten ni lakayna?”
“Itay agsapa, sir. Iti panagimbestigami, kinuna ni Marcos dela Cruz a kaarrubada nga idi mapan umisbo iti agarup alas kuatro ti parbangon, adda nakitana a lalaki a naggapu iti inaladan da Almachar. Iti deskripsion nga intedna, awan duadua a ni Kirat.”
“Sadino ti nakapasamakan ti insidente?”
“Iti nagbeddengan ti San Pedro ken Mindoro, sir.”
Nagkuretret ti muging ni Jessie. Timmakder iti tugawna ket napan iti opisina ti administrative officer. Adda nakabitin a naipadakkel a mapa ti siudad iti nasao nga opisina. Nabayag a minatmatanna ti mapa ti siudad.
Bimmaba met laeng. Saanen a nagsubli iti opisina. Sineniasanna ni Melvin a rummuarda.
“Mapanta agrekorida iti Lapulapu, Melvin,” kinuna ni Jessie.
“Iti baluarte ni Boy Kimat?” kinuna ni Melvin. “No siak ni Kimat, diak tumammidaw iti Lapulapu.”
“Apay a kasta ti makunam?”
“Bosing naman, siempre iti Lapulapu ti umuna a pagsiiman dagiti polis agsipud ta adda dita ti pamiliana.”
“Dayta ti magustuak kenka, Melvin, ta ammom nga usaren ti utekmo,” nagkatawa ni Jessie. “Ngem nagbiddutka. Sabali ti gagarata. Lumabasta laeng iti Lapulapu.”
“Asino, boss?”
“Maammuamto.”
Madamdama, un-unorendan ti Calungboyan. Iti umabagatan, naungor ti baybay.
Masungaddan ti Lapulapu. Iti akikid a kalsada, tumuyutoy dagiti aggaayam nga ubing. No saan a nagbusina iti nagsasaruno ni Melvin, dida pay koma agpaigid.
Linabsanda ti pagtaengan ni Boy Kimat. Agkupasen ti maris-duyaw a pinta ti dua kadsaaran a balay. Nakaserra dagiti amin a bintana. Sigurado a naammuanen ti pamilia ni Boy Kimat a naglibas daytoy iti pagbaludan.
Pinaisardeng ni Jessie ti lugan iti labes ti maysa a bassit a tienda. Nagsenias. Madamdama, immasideg ni PO3 Alibin. Nakasibilian daytoy. Isu ti imbaon ti hepeda nga agsiim iti purok da Boy Kimat.
“Apay a nakarikep ti balay da Boy Kimat?” inamad ni Jessie. “Nagpaknida?”
“Wen, sir. Damagko a napanda nagpaing iti Nagsarmingan. Mabalin a nagamak da Ditas a balsen ni Boy Kimat. Ammo la ketdin ni Boy Kimat a makikabkabit ni baketna. Daytoy ti suspetsa dagiti kapurokanna ditoy a nakapatpatangko.”
Nagtungtung-ed ni Jessie. Maysa laeng dayta nga anggulo no apay a naglibas ni Boy Kimat. Ngem ad-adda a mamati a ni Alias Diango ti puntiria ni Boy Kimat gapu iti panangliput daytoy kenkuana. Gapu iti panagbalinna nga state witness, nakalusot ni Alias Diango iti kasona. Iti naudi a damag ni Jessie, ni Diango ti akin-iggem iti huetengan iti tallo a barangay a pakaibilangan ti Lapulapu.
“Okey, papanantan, Boss?” inamad ni Melvin.
“Dumagasta iti Barangay Tres,” kinuna ni Jessie.
“Nasapa pay, Boss,” nagrungiit ni Melvin.
“Police business, not pleasure, Melvin,” naisurot ni Jessie a nagkatawa.
Pinanurnor ti lugan ti Reyno Street. Nalamiisen ti puyupoy nga ibelbel-a ti baybay. Mangrugin a rumasay dagiti balbalay.
Impaigid ni Melvin ti patrol car iti sanguanan ti maysa a bungalow. Iti sikigan ti balay, nakabitin a kasla banbanteng dagiti nadumaduma a pantalon a maong ken tisirt.
Immunegda iti paraangan. Nagtugtog ni Jessie iti nakatangep a ridaw.
Madamdama, nailukat ti ridaw. Nagkuretret ti muging ni Carla a nakakita kadakuada. Agtawen laeng ni Carla iti duapulo ket lima ngem mangrugin nga agkupas ti pintasna. Nakaputot iti nakiting. Madlaw nga awan ti tapar ti barukongna.
Iti labes ti ridaw, iti salas, madama ti panagtotong-it ti uppat a babbai. Maysa ti nakailad iti kayo a sopa nga agbasbasa iti komiks.
Agpapaay dagiti babbai iti Hot Stuff. Ni Carla ti manedierda.
“Ne, sumrekkayo, sir!” kinuna ni Carla. “Asino kadi ti masapulyo? Ibagayo latta!”
Nasiputan ni Jessie ti nalimed a panagrungiit ni Melvin.
“Adda ni Lily?” inamad ni Jessie.
“Saanen a ditoy ti paggigianan ni Lily, sir. Nabayagen nga immakar. Manipud nakasarak iti sugar daddyna, saanen a sumarsarungkar ditoy,” kinuna ni Carla.
Saan a nagtimek ni Jessie idinto nga inutobna ti implikasion ti sinao ni Carla.
Nadamag kadi met ni Boy Kimat nga addan sabali nga akin-iggem ken ni Lily? Naglibas ni Boy Kimat tapno balsenna ti kabitna?
[ Adda tuloyna ]


text:
NASUROKEN a 9,000 nga estudiante iti kolehio dagiti nakagun-od ti scholarship grants manipud iti Department of Science and Technology ita nga School Year 2018 – 2019, ken dakkel a tulong dayta kadagiti napanglaw a mangpadur-as ti panagbiagda.
Dayta ti impakaammo ni DOST Secretary Fortunato de la Peña kadagiti kameng ti media kabayatan ti naangay a press conference sadiay Philippine Science High School, Ilocos Region Campus, San Ildefonso, Ilocos Sur, kabayatan ti panagpaayna kas guest speaker iti graduation exercises ti pagadalan idi bigat ti Mayo 30, 2018.
Impakaammo ni Sec. de la Peña nga iti kadagupan dagiti 79 a nagturpos iti PSHS IR campus ita a tawen ket 68 kadakuada ti nakagun-od ti scholarship grants kadagiti nagduduma a kolehio ken unibersidad ti estado iti Pilipinas. Impalgakna nga iti intero a Pilipinas ket nasurok a 9,000 dagiti nakagun-od ti DOST scholarship grants, ken dakkel ti ngimmatuanna iti sigud a 5,000 nga scholars idi 2015. Inlawlawagna nga awan dagiti baro nga schoolars idi 2016 ken 2017 gapu ta awan dagiti nagturpos iti high school gapu iti implementasion ti K+12 program.
“Many scholars of DOST are children of poor families and it will be a big help to them to alleviate their hardships and improve their conditions once they finished their degrees and have good jobs,” kinuna ni Sec. de la Pena.
Impakaammo ti DOST Secretary nga umad-adun dagiti scholars babaen ti promosion ken tulong ti media, ken dumanonen iti 97% kadagiti amin nga ili ken siudad iti Pilipinas ti nakadanonan ti pakaammo maipapan ti DOST scholarship grants a mangipaay ti libre a financial assistance kadagiti napanglaw nga estudiante nga agtarigagay nga agadal kadagiti kurso mainaig iti siensia ken teknolohia. Inlawlawagna a ti DOST ket saanna nga obligaren dagiti scholars nga agserbi iti gobierno no makaturposda iti kursoda, ngem nasken nga agserbida iti uneg ti Pilipinas iti kaadu ti tawen a kapaut ti kursoda.
Pinatalgedan pay ni Sec. de la Peña a dakkel ti masubbot ti gobierno iti panangmantiner ti DOST kadagiti PSHS campuses iti Pilipinas ta adun kadagiti nagturpos dagiti agdama a mangidadaulo ken mangmanmanehar kadagiti institusion mainaig iti siensia ken teknolohia iti Pilipinas. Impakammona a dua kadagiti immuna a nagturpos iti PSHS Ilocos Region Campus dagiti nagturpos iti medisina nga agserserbi iti Doctors to the Barrio Program ti Department of Health a dakkel a katulongan iti pannakasaluad ti salun-at dagiti umili.
Pinasingkedan pay ti DOST Secretary ti pannakasolbar ti problema iti pannakaiwaras ti inpormasion maipapan ti kasasaad ti panawen no tiempo dagiti bagyo ken didigra gapu iti problema ti estasion sadiay Tapao, Sinait, Ilocos Sur ti Philippine Atmospheric, Geophysical and Astronomical Administration a saan a madanon ti komunikasion ti media no dakes ti kasasaad ti panawen. Impalgakna a dakkel a pondo ti maipapaay iti PAGASA iti pannakagatang dagiti moderno nga alikamen ken pasilidadda ket awanen iti rason tapno saanda a maaramid dagiti rebbengen ken trabahodada.
Impakaammo met ni DOST Region I Director Armando Ganal nga agtultuloy ti panangbayabayda kadagiti micro, small and medium enterprises a mangpadur-as kadagiti produktoda babaen ti technical assistance tapno makasalisalda iti nainget a balubal iti merkado. Inlawlawagna a mangipapaay ti DOST ti suporta kadagiti babassit a negosiante tapno mapalag-an ti epekto ti Tax Reform for Acceleration and Inclusion Law a nangpangato ti presio kadagiti kangrunaan a produkto ken serbisio a mangapektar iti komersio.
Inyawis met ni PSHS System Executive Director Lilia Habacon, kadagiti nagannak ken dagiti annakda nga agad-adal iti Grade 6 ti panageksamenda iti entrance examination iti PSHS tapno agbalinda a full scholar nga agadal iti prominente nga eskuela a mangipangpangruna iti siensia ken teknolohia.
Nakikaysa pay iti presscon da PSHS IR Campus Director Ronnalee Orteza, Ilocos Sur Provincial Director Ramon Sumabat, ken DOST official Danilo Lachica.
Dagiti 79 a nagturpos iti PSHS IR Campus ket naggapu kadagiti nagduduma a probinsia iti Ilocos Region, ken dadduma pay a probinsia ken siudad iti Manila. Siraragsakda nga immawat kadagiti sertipiko ti panagturposda kadagiti nangato nga opisial ti DOST ken PSHS. (Eden Alviar)


text:
Cabugao, Ilocos Sur – Napunno ti ragragsak ti Cabugao Central Park Auditorium iti pannakaselebrar ti Administration and Balik-Cabugao Night iti Abril 24, 2013 a nagpartisiparan dagiti Municipal Officials nga idauluan ni Mayor Edgardo “Ediboy” S. Cobangbang, Jr., Pamilia-LGU, Kakapitanes ti Barangay ken Opisiales ti Brgy-based Organizations, umili ti Cabugao ken kangrunaanna dagiti kailian a naggapu iti ballasiw-taaw manipud iti nadumaduma a nasion ken lugar iti lubong.
Pinarungbo dagiti makapikapik a samiweng a pinaruk-atan ti Flecturn Band ket saan a kinabaelan a pinarukma dagiti di agmawmaw a sonata iti alibtak ken regta dagiti sumasala a nangipamatmat iti laingda a mangkumpas kadagiti agduduma a piesa a maipatayab ti Banda a nangpadaeg ti salonan.
Iti siglat ni SB Secretary Maxfel S. Suboc a mangiwardas ti salonan, innaganan ken pinagmartsana dagiti Balikbayans ket nag-mega walk-da iti lawlaw ti salonan. Naibaet manen dagiti sonata ket mainaganan dagiti mangidaulo kadagitoy nga Opisial wenno Balikbayan a napan nagsala.
Nangipaay ti Mensahe-na ni Mayor Ediboy ket nabara ti kablaaw ken panagyamanna iti panangipateg dagiti Balikbayans ti awis ti Gobierno Munisipal a makipagrambakda ita a Piesta. Impeksana iti panagraemna iti ayat ken kabaelan dagiti Balikbayans a mangipapaay iti adu a proyekto a pagsayaatan dagiti umili ti Cabugao ket insupusopna a sapay koma ta agtultuloy dagitoy a mapasamak ita ken iti masanguanan a panawen.
Naiballaet pay ti Special number a panangipamatmat ti talento dagiti Balikbayan nga agkanta a nangray-aw iti publiko.
Naited ti pammadayaw ken premio dagiti nangabak a Float iti napasamak a Grand Parade iti Abril 24, 2013. Dagiti sumaganad a Cluster Barangay ti nagabak ket mismo a dagiti Municipal Officials nga idauluan ni Mayor Ediboy ti napan iti entablado a nagiyawat kadagiti premio.
First Prize (P50,000) – Cluster E, Brgy. Pug-os, Reppaac, Nagsantaan; Second Prize (P30,000)- Cluster F, Brgys. Quezon, Bato, Alina-ay; Third Prize (P20,000) - Cluster D, Brgys. Rizal, Bungro, Salapasap.
Dagiti Consolation Prizes: (sag-P10,000)- Cluster A, Brgys. Sabang, Daclapan, Namruangan; Cluster i, Brgys. Cacadiran, Lipit, Nagsincaoan; Cluster J, Brgys. Aragan, Sisim, Carusipan; Cluster H, Brgys. Cuantacla, Arnap, Cuancabal; Cluster B, Brgys. Dardarat, Turod, Salomague; Cluster C, Brgys. Baclig, Pila, Marga-ay; Cluster G, Brgys. Bonifacio, Turod Patac, Sagayaden; Cluster K, Brgys. Maradodon, Cael-layan, Catucdaan.
Nakitaripnong met ni Hon. DJ Savellano ken dadduma pay a bisita a nakidanggay kadagiti Balikbayans ken LGU a nakipagrambak iti dayta a rabii. # (Web In-Action)


text:
VIGAN CITY – Imbilin ni Gov. Luis “Chavit” Singson ti pannakaited iti tulong a pinansial kadagiti overseas Filipino workers a taga-Ilocos Sur a kaadduanna ti domestic helpers a napagawid iti pagilian manipud iti Lebanon gapu iti panagbettak ti gubat iti nagbaetan ti Israel ken Hezbollah militia.
Kinuna ni Bokal Jeremias “Jerry” Singson a saklawen ti pammilin ti gobernador dagiti biktima ti gubat iti Lebanon, aglalo dagiti naglak-am iti pannakaabuso manipud kadagiti amoda.
Iti sessionda itay Agosto 8, inaprobaran ti sangguniang panlalawigan a ni Bokal Singson ti nagpaay a presiding officer ti resolusion nga indatag ni Bokal Robert Tudayan a nangkiddawanna iti pannakaited iti pinansial a tulong kadagiti 4 nga OFWs iti segundo distrito a nagsagrap iti pannakaabuso manipud kadagiti amoda iti Lebanon.
“Kayatko a maammuan ti intero nga Ilocos Sur ti sinagrap da Sonia Andaya, Grace Lazarte, Revelyn dela Rosa, ken Blessie Velasco,” kinuna ni Tudayan sana imbinsabinsa dagiti sinagaba dagiti uppat nga OFWs iti ima dagiti amoda a Lebanese.
Ngem insingasing ni Bokal Ronnie Rapanut a kasapulan a maammuan ti bilang dagiti taga-Ilocos Sur a naibakuit manipud iti Lebanon tapno madetermina ti maited a gatad kadakuada.
Addan nakumpirma a 14 nga OFWs a taga-Ilocos Sur a napagawid manipud iti Lebanon. Mapattapatta nga umadu pay ti bilangda gapu iti pammilin ni Pres. Arroyo a maibakuit amin a Pilipino nga agtrabtrabaho iti Lebanon gapu iti kumarkaro a gubat iti dayta a pagilian.
Kinuna ni Bokal Singson a dependento iti pagtutungtongan no agpapada ti tulong pinansial a maited kadagiti naggawid ditoy probinsia nga OFWs.
“Adda dagiti OFWs a nasayaat ti nagsaadanda (iti Lebanon). Adda met dagiti madi ti nagsaadanda… biktimada la ngaruden iti gubat, biktimada pay iti maltreatment,” kinuna ti bokal idinto nga innayonna a “double murder” ti napasamak kadagitoy.
Kinunana ti bokal a nupay awan pay ti eksakto a gatad a maited kadagiti OFWs a biktima ti gubat, “definitely, tumulongtayo kadagiti kakabsatttayo a biktima ti gubat iti Lebanon.”


text:
CANDON CITY – Impakaammo ti district engineer iti maikadua a distrito ti probinsia a maiyur-urayen ti pondo para iti pannakasimpa ti narsuod a kalsada ken seawall a sakup ti Santa, Ilocos Sur.
Kinuna ni Engr. Ray Elaydo, district engineer ti 2nd Engineering District nga idi narba ti nasao a seawall kalpasan ti bagyo, adda instruksion ni Cong. Eric Singson a maidatag ti program of work para iti pannakasimpana ket ita, addan pondona.
Naammuan nga aganay a P50 milion ti nakaprograma a kasapulan a pondo para iti seawall ket yur-urayda ti inisial a maruk-atan a pondo nga aggatad iti P25 milion.
Kinuna ni Elaydo a menteneranda pay laeng ti detour road bayat ti panangurayda iti isasangpet ti nasao a pondo.
Kabayatanna, agtultuloy ti kinaginad ti pannagna ti trapiko kadagiti nadumaduma a paset ti maikadua a distrito gapu kadagiti masimsimpa a kalsada a pakairamanan ti kalsada a sakup ti Tagudin, Santa Cruz, Santa Lucia, Candon, Santiago, San Esteban, Santa Maria, Narvacan ken Santa.
Nagsagrap ti DPWH kadagiti pammabalaw gapu iti perhuisio nga ipapaay dagitoy masimsimpa a kalsada kadagiti agbibiahe a pakaibilangan dagiti mangisursuro, estudiante, negosiante ken dadduma pay a biahero.
Segun iti maysa a commuter, naginad unay ti pannakaitrabaho dagiti kalsada.
Ngem inkalintegan ni Elaydo a nataktak ti pannakasimpa dagiti kalsada gapu iti panagtudotudona.
“Mataktaktayo bassit ta ditayo met makapagtrabaho no agtudtudo ta madadael ti pannakabase ti masimsimpa a kalsada,” kinuna ni Elaydo.#


text:
Plantilia:Ammom kadi/Septiembre 11< Plantilia:Ammom kadi
- ... a ti saluyot (nailadawan) ket birngas kadagiti Ilokano gapu iti panagayatda iti daytoy a nagalis a bulong?
- ... a ti Guam ket isu ti kadakkelan ken akin-abagatan unay kadagiti Isla ti Mariana?
- ... a ni William R. King ket isu ti kabiitan ti pautna a nagserbi a kas Bise Presidente iti Estados Unidos?
- ... a ti taga-ugma a Gresia ket nagpaut ti 1,300 a tawtawen?
- ... a ni Papa Urbano VIII ket isu idi ti naudi a papa a nangipadakkel ti teritorio ti papa babaen ti armas?
- ... a ti Unibersidad iti Hawai'i idiay Manoa ket isu laeng ti unibersidad wenno kolehio idiay Estados Unidos nga addaan ti departamento para iti panagadal iti pagsasao ken kultura dagiti Ilokano?